Автор Davo На чтение 6 мин Просмотров 294 Опубликовано 08.02.2022\nБукок даволаш учун нималарга этибор бериш керак\nБукок Умумий кўриниши\nБукок даволашда Муолажа\nБукок (струма) яллиғланиш ҳам, ўсимтали ҳам бўлмаган қалқонсимон безнинг бир зайлда катталашиб бориши касаллиги.\n• Бўйин олд юзасида деформация (шакл бузилиши) содир бўлади. Гоҳо қалқонсимон без тугунлари кўзга ташланмайди ва уни фақат пайпаслагандагина пайқаш мумкин. Аксар ҳолларда тугунлар соғломлаштириш ультратовушли текширув ўтказилаётганда тасодифан аниқланади.\n• Бўқоқ катта бўлса ва тўшортида ётганда бўйин аъзолари ва тўшорти кенглигида (трахея, қизилўнгач, томирлар) босилиш аломатлари зоҳир бўлади. Бу ҳолат нафас олиш бузилиши (нафас қисиш, қаттиқ йўтал), ютишнинг қийинлиги (дисфагия), тембрда ўзгариш ва товушнинг хириллаши билан пайдо бўлади.\n• Қалқонсимон без фаолиятининг бузилиши кузатилади, бу фаолият пасайиши ёки кўтарилиши мумкин (қ. Гипертиреоз аломатлари).\nАгар сизда қалқонсимон безнинг катталашиши маълум бўлиб қолса (бўйин олд томони «дўппайиши» ёки «шишиши» мумкин), текширтиргани шифокорга мурожаат қилиш керак.\nУмумий шифокор кўриги, одатдаги таҳлиллар буюрилиши ва қалқонсимон безни пайпаслаб кўришдан ташқари қўшимча усуллардан ҳам фойдаланилади:\n• қалқонсимон без гормонлари ва гипофиз даражасини (Т., Т., ТТГ) аниқлаш;\n•қалқонсимон безга нисбатан аутоиммун антителоларни аниқлаш;\n• қалқонсимон безни ультратовуш ва радиоизатоп текшириш;\n• бўйин ва тўшорти кенгликни рентгенда текшириш; •ларингоскопия;\n• ингичка игнали аспирацион биопсия (тугунли буқоқда) ва ҳоказо.\nЭндемик буқоқнинг қалқонсимон без фаолияти бузилиши аломатисиз кечувчи диффузли шаклида йод дорилари самаралидир. Калқонсимон без фаолияти сусайганида шуҳолат ўрнини қоплашга етгудек миқдорда тиреоид гормонлар буюрилади. Буқоқнинг тугундор шаклларидагина қатъий кўрсаткичлар бўйича жарроҳлик амали қўлланилади.\nПарҳез. Йод тақчиллигини бартараф этиш учун йодланган ош тузи солинган овқат истеъмол қилиш ва йодга бой маҳсулотлар сирасини (денгиз карами, балиқ, гўшт, сут, тухум ва ҳоказо) орттириш керак. Бундан ташқари, бўқоқнинг ривожланишига имкон берувчи «струмоген» деган маҳсулотларни чеклаш зарур. Бунга бир неча тур карам, шолғом, брюква, турнепса, маккажўхори киради.\nДори воситалари. Фармакологик дориларни шифокор тавсияси ва унинг назорати остида ичмоқ керак.\n• Йод препаратлар: Калий йодид (Йодомарин, Йодид). • Тиреоид гормонлар препаратлари: Йодтирокс • Натрий левотироксин (Л-тироксин, Эутирокс) • Лиотиронин (Трийодтиронин) • Новотирал • Тиреокомб • Тиреотом. Жарроҳлик амаллари. Жарроҳлик амалига кўрсаткичлар: • тугундор бўқоқда қалқонсимон без ракига гумон бўлганда; • диффузли бўқоқда бўйин аъзоларининг сиқилиши; •бўқоқнинг тўшорти жойлашуви.\nҚ. Гипертиреоз, Гипотиреоз.\nГипотиреоз (микседема) қалқонсимон без фаолиятининг пасайиши ва қонда унинг гармонлари даражасининг пасайишидан келиб чикувчи касаллик ҳолати (синдроми).\nҚалқонсимон без яллиғланиши касалликларида (аутоиммун тиреоидит ёки Хашимото бўқоғи), эндемик ва спорадик буқоқда (қ. Буқоқ); тиреотоксикез сабаби билан радиоактив йод муолажаси ёки жарроҳлик амалидан сўнг ривожланади ва ҳ.к. Гипотиреознинг туғма шакллари ҳам учрайди (кретинизм). Калқонсимон без гормонлари секрециясининг пасайиши моддалар алмашинувининг барча жараёнлари сусайишига олиб келади ва типик клиник кўринишга эга.\n• Холсизлик, толиқиш, уйқу босиш кучаяди. • Ташқи кўриниш ўзгаради юз дўмбоқлашади, оқаради; вазн ортади.\n• Тери қуруқлашади, совуқлашади, сариққа мойил тус олади. • Қовоқлар шишади, тил кўпчийди, овоз дағаллашади. • Сусткашлик, атрофдагиларга нисбатан бефарқлик пайдо бўлади.\n• Совқотиш, мушаклар оғриғи, ич қотишдан азият чекади. • Артериал босим (АБ)нинг пасайиш аломатлари кўрина бошлайди. • Қон гемоглобини пасаяди (анемия).\nБолаларда туғма гипотиреозни ўз вақтида аниқлаш ғоят муҳим, чунки у ақлий ва жисмоний ривожланишдан тўхтаб, кретинизмгача олиб келиши мумкин.\nГипотиреоз аломатлари сезилиши биланоқ текшириш учун шифокорга мурожаат қилмоқ керак.\nРадиоактив йодли қалқонсимон без фаолиятини текширишга ва қонда гормонлар даражасини аниқлашга қаратилади. Конда ва пешобда ички секреция (қалқонсимон, гипофиз, буйрак усти) безлари гормонларининг тўпланиши кўпроқ тадқиқ қилинади. Ушбу текширишларни тайинлаш эндокринолог шифокор ваколатига киради ва улар рўйхатини фақат унинг ўзи белгилайди, масалан:\nҚалқонсимон без гормонлари даражасини аниқлаш трийодтиронин (Т.), тетрайодтиронин (Т.) ва гипофиз тиреотроп гормони (ТТГ);\n• қалқонсимон безга нисбатан аутоиммун антителоларни аниқлаш; • қалқонсимон безни ультратовуш ва радиоизотопли текшириш; • ингичка игнали аспирацион биопсия (тугунли бўқоқда) ва ҳ. к.\nҚалқонсимон без дорилари ёки синтетик тиреоид гормонлари билан даволаш гипотиреоз муолажасида асосий ҳисобланади. Бундан ташқари асосий касалликни (тиреоидит, эндемик бўқоқ) даволаш муҳим аҳамият касб этади.\nЙод етишмовчилиги сабаб бўлган гипотиреозда ва унинг муолажаси учун (энг аввало болаларда, ўсмирларда, ҳомиладорликда ва эмизикли вақтда) йодли дорилар буюрилади. Касалликнинг аутоиммун тусида кўрсаткичлар бўйича глюкокортикоид гормонлар (Триамцинолон, Полькортолон) буюрилади.\nДори воситалари. Фармакологик воситалар шифокор маслаҳати билан ва унинг назоратида ичилиши лозим. • Тиреоид гормонлар препаратлари: Натрий левотриоксин (Л-тироксин, Эутирокс) • Лиотиронин (Трийодтиронин).\n• Аралаштиреоид гормонлар: Йодтирокс • Новотирал • Тиреокомб • Тиреотом.\n• Йод препаратлари: Калий йодиди (Йодомарин, Йодид).\nУчбарг (вахта) япроғи, қизилпойча гиёҳи, мойчечак гули, андиз илдизпояси, наъматак меваси, буквица гиёҳи, қундуз гули тенг миқдорда олинади. Тўпламнинг туйилганидан 15 гр ни 400 мл қайнатилган сувга солиб, сув ваннасида 10 дақиқа қайнатилади, иссиқ жойда 2 соат тиндирилиб, сузғичдан ўтказилади. Илиқ ҳолда ярим стакандан кунда 4 маҳал овқатдан сўнг 20 дақиқа ўтгач, ичилади.\nКизилпойча гиёҳи, қончўп гиёҳи, наъматак меваси, қизилмия илдизпояси, фукус япроғи, ойболтирғон илдиз пояси, родиола илдизпояси тенг миқдорда олиниб, туйилади. 12 гр 400 мл қайнатилган сувга солиб, 5 дақиқа қайнатилади, термосда 4 соат тиндирилиб, сузғичдан ўтказилади. Илиқ ҳолда ярим стакандан 4 маҳал овқатдан кейин ичилади.


Муаммо нимада, ёки қўшнининг гўшти мазалими? – mulkdor.com\nМуаммо нимада, ёки қўшнининг гўшти мазалими?\nDecember 12 2018, 06:12 ИқтисодМақолаларЎзбекистон\nҚозоғистондан жорий йил январь-декабрь ойларида 16 миллион килограммдан ортик мол гўшти экспортга чиқарилди. Маҳсулотнинг 40 фоизи қўшни Ўзбекистонликлар дастурхонига тўғри келади.\nОммавий ахборот воситаларида чоп этилган ушбу маълумотни ўғиб. очиғи, гўштга иштаҳам бўғилаёзди. Хазилми-чинми, барча юртдошларимни вегетериан бўлишга даъват қилиш истаги ҳам ҳаёлдан бир бахя ўтди. Сабаби, ўзимизда ишлаб чиқариш имкони бўлган, ва қадим-қадимдан етиштириб келинаётган маҳсулотни четдан олиб келиб истеъмол қилиш негадир каминанинг ватанпарварлик хиссига путур етказаётгандек бўлди.\nАхир, кенг яйловларимиз, хосилдор тупроғимиз, меҳнаткаш ҳамюртларимиз бўлса…\nБундан 15 йиллар-ча олдин Қорақалпоғистон нашрларидан бирида Қизилқумда совет давридагидан уч баробар кам чорва боқилмокда , деб ёзилган эди.\nВазият ўтган 15 йил мобайнида оғирлашса оғирлашдики, енгиллашмади.\nБир даврлар бутун Ўзбекистонга довруғи ёйилган “Гигант” комплекси ( йирик қорамолга ихтисослашган , Чимбой туманида), чўчқачилик комплекси (Нукус туманида), “Бройлер” товуқчилик комплекси ( Нукус туманида)… Ҳозирда уларнинг хатто фундаменти ҳам колмаган.\nМуаммонинг ечими улароқ, жойларда қишлоқ хўжалиги маҳсулотлари етиштиришга ихтисослашган фермерларни қўшимча товуқ боқишга ташвиқот қилибгина қолмай, балки мажбурлашаяпти ҳам. Оқибат, жониворлар касалликдан ўлиб кетаяпти, ёки очликдан.\nШу ўринда муаммонинг ечими нимада , деган саволга тўхталсак.\nЕчим йирик чорва комплексларини қайта тиклаш, уларга раҳбар ходимларни очиқ танлов асосида тайинлаш, ҳар бир ишчининг манфаатдорлиги нимадан иборат эканлигини аниқ -равшан белгилаш ва ўз-ўзини назорат қилиш механизмини жорий қилиш.\nБиргина мисол: Америка Қўшма Штатларида етиштириладиган гўштнинг учдан бирини учта комплекс беради. У ерда боқимда турган минглаб новвослар кунига 1 кило-ю бир юз грамм ўсиш қилади. Ем 20 тонналик маҳсус машиналарда бевосита охурларга қуйилади.\nҚишлоқдаги деҳкон қўрасидаги бир-икки молини етаклаш билан (у ҳам ҳаммада бўлса) Ўзбекистон чорва маҳсулотлари мустақиллигига эриша олмайди.\nСолижон Абдураҳмонов, Қорақалпоғистон\nАгробанкнинг иштихон филиали тадбиркорни касод ...\nМулкдор сайтида ўтган ойнинг 17 санасида "Агробанкнинг Иштихон филиали тадбиркорни касод қилди" номли мақолани эълон қилган эдик. Ушбу мақоладан кейин тадбиркор Абдулатиф ...\nИнсон ...August 16 2018, 05:08\n“электр энергиясини четга сотадиган ...\n "Бугунги Наманганнинг аҳволи мана шу. Зулматда ўтирибмиз. Наманган шаҳрининг микрорайонларида свет ўчиши оддий ҳолат бўлиб қолди. Мана бугун, масалан, соат 21:00 да ...


Нукус / Olamsport.com\n0 UFC рейтинги. Маҳмуд Мурадовнинг вазнида қандай ўзгаришлар бор?\n0 "Uzbek Tigers"даги жанглар орқали танилган Абдулҳай Шораҳматов рақобат, "ишкал" ва бошқа мавзулар ҳақида (ИНТЕРВЬЮ)\n0 28 окт, 09:05\nТадбирлар\tНукусда оммавий спорт тадбирлари ўтказилди\n«Соғлом ҳаёт сари 5000 қадам» шиори остида юриш марафони ҳамда эрталабки бадантарбия машғулотлари ўтказилди.\n0 26 сен, 08:46\nБолалар спорти\tНукус шаҳрида спорт соҳасига берилаётган эътибор қай даражада? 1-сонли БЎСМ мисолида\nҲозирги кунда барча жойларда бўлгани каби Қорақалпоғистон Республикасида ҳам жисмоний тарбия ва спорт соҳасида ҳам улкан ишлар амалга оширилмоқда.\n1 68 18 сен, 18:40\nТадбирлар\tМахсус ишчи гуруҳ Нукус олимпия захиралари коллежи фаолиятини ўрганди\n1 679 10 мар, 14:37\nТадбирлар\tСпортда коррупцияга ўрин йўқ!\nНукус шаҳрида Президентнинг “Ўзбекистон Республикасида Коррупцияга қарши курашиш тизимини янада такомиллаштириш чора-тадбирлари тўғрисида”ги ПФ–5729-сон Фармони ижроси юзасидан давра суҳбати ўтказилди.\n0 689 04 мар, 13:46\nВолейбол\t“Универсиада-2020”: Талаба қизлар Нукусда жам бўлишди\nХабарингиз бор, “Универсиада-2020” спорт ўйинларининг бу йилги финал босқичи бутун республика бўйлаб ўтказилмоқда.\n0 476 03 мар, 09:11\nСпорт курашлари\tЎзбекистон кубоги. Бугун сўнгги кунда аёллар кураши бўйича ғолиблар аниқланади\nБеш кундан бери Қорақалпоғистоннинг Нукус шаҳрида ўтказилаётган спорт курашлари бўйича Ўзбекистон кубоги бугун ўз якунига етади.\n0 675 02 мар, 08:59\nСпорт курашлари\tЎзбекистон кубоги. Эркин кураш бўйича 5 та вазнда ғолиблар аниқланди + ФОТО\nҚорақалпоғистон Республикасининг Нукус шаҳрида спорт курашлари бўйича Ўзбекистон кубоги давом этмоқда.\n0 542 01 мар, 11:24\nСпорт курашлари\tЎзбекистон кубоги. Нукусда эркин кураш беллашувлари бошланди\nБугун Қорақалпоғистон Республикасининг Нукус шаҳрида ўтказилаётган спорт курашлари бўйича Ўзбекистон кубогининг эркин кураш баҳслари бошланади.\n0 704 29 фев, 19:57\nСпорт курашлари\tЎзбекистон кубоги. Юнон-рим кураши баҳслари якунланди\nҚорақалпоғистон Республикасининг Нукус шаҳрида спорт курашлари бўйича ёшлар ўртасидаги Ўзбекистон кубоги давом этмоқда.\n0 689 29 фев, 14:30\nСпорт курашлари\tСпорт курашлари. Ўзбекистон кубогининг биринчи кун ғолиблари маълум ФОТОГАЛЕРЕЯ\nХабар берганимиздек, Қорақалпоғистоннинг Нукус шаҳрида спорт курашлари бўйича ёшлар ўртасида Ўзбекистон кубоги бошланди.\n0 607 28 фев, 12:33\nСпорт курашлари\tНукусда ёшлар ўртасида Ўзбекистон кубоги старт олди\nБугун Қорақалпоғистон Республикасининг Нукус шаҳрида спорт курашлари бўйича Ўзбекистон кубоги бошланди.\n0 664 03 фев, 12:27\nГимнастика\tБадантарбия – мустаҳкам саломатлик гарови!\nБугунги кунда Оролбўйида ҳам аҳоли, айниқса ёшлар ўртасида жисмоний тарбия ва спортни ривожлантириш, соғлом турмуш тарзини кенг тарғиб қилиш борасида муайян ишлар амалга оширилмоқда.\n0 496 29 янв, 09:54\nДзюдо\tҚорақалпоқ замини дзюдо бўйича халқаро турнирга мезбонлик қилади\nЎзбекистонда олимпия оиласига мансуб дзюдо спорт турини янада ривожлантириш, ёшлар орасида оммалаштириш мақсадида қатор саъй-ҳаракатлар, чора-тадбирлар амалга оширилмоқда.\n0 1036 11 дек, 16:37\n0 1221 27 окт, 07:22\n0 1141 26 окт, 08:48\n0 1139 14 авг, 09:39\n0 1146 14 авг, 08:36\nМуайтай\tМуайтай бўйча Жаҳон чемпионлари тақдирланди\n0 924 10 авг, 15:14\nШахмат\tНукусда оилавий жамоалар ақл-идрок мусобақасида беллашди\nНукусда шахмат ва шашка бўйича “Биз ақл-идрокли оилалармиз” мусобақасининг Қорақалпоғистон Республикаси босқичи бўлиб ўтди.\n0 3193 18 фев, 09:33\nБошқалар\tЖанговор самбо бўйича Ўзбекистон чемпионати бўлиб ўтди\nҚорақалпоғистон Республикасининг Нукус шаҳрида жанговор самбо бўйича Ўзбекистон чемпионати бўлиб ўтди.\n0 1951 18 фев, 09:14\nБошқалар\tСамбо. Нукусда Ўзбекистон чемпионати якунланди\nҚорақалпоғистон Республикасининг Нукус шаҳрида самбо бўйича Ўзбекистон чемпионати якунланди.


“Мадинаи мунаввара мусҳафи”нинг ёзувчиси-Хаттот Усмон Тоҳо\nАсл исмлари Абу Марвон Усмон ибн Абдуҳ ибн Ҳусайн ибн Тоҳо. У киши Суриянинг Ҳалаб вилояти қишлоқларидан бирида, 1934 йилда дунёга келганлар. Оталари имом ва масжид хатиби шайх Абдуҳ Ҳусайн Тоҳо бўлиб, давлат котиблари раиси, Ислом шариати борасида алоҳида унвон соҳиби, араб тилини яхши биладиган ва тасвирий санъат ҳамда нақшинкор ёзувлар мутахассиси эдилар.\nУсмон Тоҳо хаттотлик борасидаги дастлабки билимларни тақрибан олти ёшларидан бошлаб оталари Абдуҳ Ҳусайн Тоҳодан оладилар. У кишининг айтишларича : «Мен диндор оиладан бўлганим учун, ёшлигимдаёқ Қуръони Каримни ёд олгандим», Кейинчалик оталари у кишини «Ҳалаб» вилоятига юборадилар, у ерда бошланғич синифда ўқий бошлайдилар. Шу аснода хаттотликда машҳур бўлган кўплаб устозлар билан танишадилар, улардан бир неча турдаги ёзувларни ўргандилар. Жумладан: риқъа ёзуви; форсий ёзув; насх ёзуви; сулс ёзуви ва бошқа ёзувлар... У ерни тамомлагач, у кишига топширилган иш юзасидан Дамашққа келиб, у ерда устоз Муҳаммад Дийронийдан дарс оладилар. 1964 йил Дамашқдаги Унверстетни «Шариъат» ва «Таълим-тарбия» факултетини тамомлайдилар.\nУсмон Тоҳо Ислом олами хаттотлари Раиси бўлмиш Устоз Ҳомид ал Омидий (раҳматуллоҳи алайҳ)дан «Ҳусни хат» (гўзал ёзув) ҳақидаги «Ижоза»ни (гувоҳномани) оладилар.\nУ киши бор иқтидор ва маҳоратларини ишга солиб Мусҳаф уш-шариф (Қуръони Карим)ни ёзишга киришдилар. Биринчи марта 1970 йилда мусҳафни ёзиб тугатиб, уни Сурия «вақфлар вазирлиги»га тақдим қилдилар\nУсмон Тоҳо чиройли ёзиш ва ёзув қоидаларига риоя қилиш билан бир қаторда, «Танзим», яъни тартибга солиш ва «Табвиб», яъни жузларга ажратиш каби янгиликларни киритди. Бундан илгари Қуръони Каримни ёзишдаги услуб, калималарни кетма-кетлиги билан то (мусҳаф) охирига қадар ёзиб борилар эди, буни Қуръони Карим оятларини ёзишга маҳоратли бир хаттот амалга оширар эди. Мана шундай услубда ёзилган мусҳафлардан бири «Ҳаддод» номи билан машҳур бўлган Хаттот Мабдаъ Муҳаммадсаид Иброҳимнинг «мусҳафул Азҳар» ёки «мусҳафул Ҳарамайн» деб номланган мусҳафи булиб, хаттот бунда (қуръоний) калималарни мусҳафнинг бошидан то Нос сурасининг охиригача кетма-кетлик билан ёзиб борган. Шунда мусҳаф 522 саҳифа бўлган.\nУсмон Тоҳо кўп меҳнатлари натижасида Қуръоннинг ҳар бир жузига боблар қўйиб, ҳар бир жузни (порани) 20 саҳифа қилди. Мусҳаф 600 саҳифа бўлган эди, лекин Фотиҳа сураси ва Бақара сурасининг биринчи бетига чиройли шакл бериш учун икки бет, охирги жузда (порада) «бисмиллаҳ...» билан сураларнинг ажратилиши кўп бўлгани учун яна икки бет қўшилиб, жами 604 саҳифа бўлди. Бундан ташқари, Усмон Тоҳо мусҳафнинг ҳар бир саҳифасини оят билан бошлаб, оят билан тугатди. Бу ҳам Усмон Тоҳонинг ўзига хос услубларидан биридир.\nУсмон Тоҳонинг мана шундай машаққатли меҳнатлари ва мусҳаф ёзишдаги янгича услублари натижасида «Мадина мусҳафи» Ислом оламида кенг тарқалди.\nХаттотлик борасидаги устозлари: Муҳаммад Али ал- Мавлавий; Ҳалаблик Иброҳим ар-Рифоий; Димашқлик Муҳаммад Бадвий ад-Дироний; «Робитатул Оламил Исамийя» томонидан ўтказиладиган «Арабий ёзувлар» мусобақаси ҳайъат аъзоси Ҳошим Бағдодий ва бошқалар.\nУсмон Тоҳо Радио эшиттиришларидан бирида бўлиб ўтган суҳбатда қуйидагиларни айтадилар.\n— Сизда хаттотликка бўлган қизиқиш қачондан бошланган?.\n— Vен хаттотликка ёшлик вақтимдан қаттиқ қизиққанман. Даслабки билимларни отам Абдуҳ Ҳусайн Тоҳодан ўргандим. Отам моҳир хаттот эдилар. Мен ўшанда китобий хатларга тақлид қилиб, босма хатни тўлиқ ўрганиб олдим ва ақийда борасидаги айрим назмларни, наҳв (араб тили грамматикаси)га тегишли баъзи матнларни ёздим, ўшанда ҳали саккиз ёшга кириб улгурмагандим, ўша хатларни шахсий мактабамда сақлаб қўйганман. Отам мени Ҳалабдаги бошланғич мактабга бердилар, у ерда катта хаттот Муҳаммад Али Мавлавий билан танишдим ва у кишидан риқъа ва форсий ёзуви борасидага бошланғич билмларни олдим. Шу аснода бошқа кўплаб хаттотлар билан танишдим...\n— Сиз рассомликдан ҳам сабоқ олганингизни айтдингиз, буни хаттотликка алоқаси борми?.\n— Ҳа, рассомлик хаттотга ёзувни чиройли жойраштириш ва шаклини гўзаллаштиришда ёрдам беради. Рассом-хаттот ўз ишида жуда кенг фикрга эга бўлади, лекин мен Исломий ёзувга оид безакларни ўрганиш билан кифояландим, зеро мақадим хатларимни ноёб исломий нақшлар билан безаш эди, холос.\n— Ёзувлврнинг қандай турлари мавжуд, уларнинг қайси бири Мусҳафни ёзишка муносиброқ?.\n—Арабий ёзувлар, тақрибан, олти хил ёзувда бўлади. куфий, сулус, насх, насталиқ (форсий), девоний ва риқъа ёзувлари . Мусҳафнинг ёзишга муносиби «насх» ёзувидир, чунки бу аниқлиги, очиқлиги ва одамлар орасида машхур (кўп тарқалган)лиги билан ажралиб туради.\nМусҳафни қўлда ёзиш ўрнига компютерда ёзса ҳам, бўладими?.\nКомпютир барча зиёлилар эҳтиёжи тушадиган ажойиб кашфиёт ва ХХ аср мўъжизаси бўлса- да, лекин у (бу борада) хаттотнинг ўрнини боса олмайди, чунки хаттот кашфиётчидир. Компютир ёзув борасида ҳарфлар тузилишига, ҳарфлар тузилиши эса қиёсий ёзувга асосланади, бу эса хатнинг чиройини камайтиради. Шунинг учун Қуръони Каримни ёзишдаги энг яхши йўл қўл ёзувига асосланганидир.\n— Сиз ёзган мусҳаф бошқалардан нимаси билан ажралиб турарди?\n— мен Мусҳафни ёзишда танлаган услуб калималарни орасини бир-бирига киришиб кетмайдиган даражада очиқ қилиб ёзилиши, мана шунда ҳаракатлар ва баъзи белгиларни қўйишга халаллик етмайди. Яна Мусҳафни ёзишда эътибор берилган нарсалардан бири оят ва саҳифаларга рақамлар қўйиб, ҳар бир саҳифа 15 қатор ва (70 х 100) ҳажмда бўлиши ...\n— Қуръони Каримни ёзаётганингиздаги ҳолатингиз ҳақида гапириб берсангиз?\n— Мен Қуръони Каримни ёзаётганимда, албатта, таҳоратли бўламан. Зеҳнимни соф тутиш мақсадида одамларга қўшилмайман ва ёзишда хато қилишдан жуда эҳтиёт бўламан. Мен Мусҳафни ёзиш асносида ўзимни руҳан оятлар оламига тушгандек ҳис қиламан. У биз дунёга машғул бўлиб яшаётган оламдан бутунлай бошқача олам. Бир оят хушхабар берса, бошқаси огоҳлантиради, пайғамбарлар ва бошқа қавмлар қиссалари ўтиб бораркан, вақт ўтганини ҳам, атрофимда кимлар борлигини ҳам сезмайман, Қуръон оятлари бутунлай мени эгаллаб олади... Тақводорларга ваъда қилинган жаннат хабарлари келганида Аллоҳнинг раҳматини, дўзахнинг васфи келганида ундан қутқаришини ёлвориб сўрайман, бундаги менинг ҳолатим хавфу ражо (қўрқув ва умидворлик)да бўлади, қилаётган амалларим холис Ўзи учун бўлишини сўраб дуолар қиламан...\nУсмон Тоҳо 1988 йилда Саудия арабистонига келиб, Мадинаи мунавварадаги «Мусҳаф уш- шариф»ни чоп этишга ихтисослашган Малик Фаҳдга қарашли академиянинг хаттоти, «Мадини мунаввара мусҳафи»нинг котиби этиб тайинландилар ва мана шу йилнинг ўзида ҳар уч йилда Истанбулда ўтказиладиган «арабий ёзувлар» мусобақаси ҳакамлар ҳайъатига аъзо бўлдилар.\nУсмон Тоҳо ҳазратлари ҳозирга қадар Қуръони Каримни 14 марта тўлиғича ёзиб чиққанлар. Ҳозирда биз ўқиётган қуръонларнинг аксарияти у кишининг хатлари асосида чоп этилиб келинмоқда...\nМанбалар асосида Нуриддин Ҳошимов тайёрлади


Хитойда коронавирус авжга чиқиши даври маълум қилинди. Вирус кўз шиллиқ пардаси орқали юқиши мумкинлиги аниқланди\nХитойда тарқалган янги турдаги коронавируснинг авжга чиқиши даври 7-10 кундан кейин юз беради. Бироқ аҳоли ўртасида катта кўламли касалланиш бўлмайди. Бу ҳақда Xinhua нашрига интервьюда Хитойнинг соғлиқни сақлаш масалалари бўйича давлат қўмитасининг махсус комиссияси раҳбари, врач-пульмонолог Чжун Наньшань маълум қилди.\n“Эпидемиянинг авжга чиқиши даври ҳақида бир нарса айтиш қийин. Бироқ фикримча, бу бир ҳафта-10 кун ичида юз беради”, деб айтган Наньшань.\nМутахассиснинг таъкидлашича, бугунги кунда коронавирусга чалинганларни даволай оладиган ягона дори воситаси йўқ, бироқ шифокорлар уни енгиш учун бир нечта ечимни топишди. “Бундан ташқари, беморларнинг ҳаётини таъминлаш технологиялари анча яхшиланди, ўлим даражаси муқаррар пасаяди”, деб ҳисобламоқда Наньшань.\nУнинг айтишича, эпидемияни енгиш учун касалликни эрта босқичларда аниқлаш ва барча беморларни изоляция қилиш лозим. “Бу иккита оддий, бироқ шу билан бирга энг самарадор чоралардир”, деб таъкидлаб ўтган мутахассис.\nБу орада хитойлик шифокорлар хавфли коронавируснинг янги хусусиятларини аниқлашмоқда. Улар аввал вирус асосан ҳаво-томчи йўли билан юқишини айтган бўлсалар, энди у кўз орқали юқиши мумкинлиги исботланди.\nАгарда вирус қўл терисига тушса ва у билан кўз ишқаланса, вирус кўз шиллиқ пардаси орқали организмга тушади. Шу сабабли коронавирус чақирувчи янги турдаги зотилжамдан вакцина йўқлиги ҳисобга олинса, вирусдан ҳимояланишда шахсий гигиена ва қўлларнинг тез-тез ювиб турилишига катта эътибор қаратмоқ лозим.\n“Ҳимоя ниқобини тақиб юриш, қўлларни яхшилаб ювиш лозим – бу вирус тарқалиши ва унга чалиниш хавфини камайтиради”, деб маълум қилинган people.com.cn нашрида.\nАввалроқ таъкидланганидек, коронавирус 14 кунгача давом этадиган инкубация даврида ҳам юқиши мумкин.


12:22 / 27.07.2020\nСавдо 29 июль кунига қадар давоми этади.\nТуризм қўмитаси хабарига кўра, мазкур ҳудудда меҳмонхона, мотель, дам олиш масканлари, кўнгилочар объектлар, ресторан, сув спорт объектлари, пляж зонаси ва пирс қурилиши кўзда тутилган. Мажмуанинг умумий қиймати 27,8 млрд сўмни ташкил этиб, унда 100 нафарга яқин иш ўринлари яратилади.\nАйни дамда ушбу ҳудудни туризмга оид ишлаб чиқилган лойиҳалар асосида лотларга бўлиб, E-IJRO AUKSION ягона электрон савдо майдончаси орқали инвесторларга реализация қилиш ишлари олиб борилмоқда.\nҚайд этилишича, савдо 29 июль кунига қадар давоми этади.\nТашкил этилаётган экотуризм зонасига олиб борувчи 6 км узунликдаги автомобиль йўли 1980 йилдан буён таъмирланмаганини ҳисобга олиб, йўл-иншоотини реконструкция қилиш ва қирғоқ инфратузилмасига ичимлик суви етказиб бериш учун 2 та тик қудуқ қазиш ва тармоқ ётқизиш ишлари Туризмни ривожлантириш қўмитаси томонидан “Ўзбекистон Республикасининг 2020-2021 йиллардаги давлат ривожлантириш дастури”га киритилиши бўйича таклиф Инвестиция ва ташқи савдо вазирлигига топширилди.\nОбъект ҳудуди “Тошкент-Ўш А-373” Фарғона-Андижон автомагистрали 4Р-112 йўлининг Қува туман марказига 12,7 км масофасида ва Фарғона шаҳридан 34,1 км масофада жойлашган. Энг яқин инфратузилма: электр тармоғи – 3 км, яқин 6 км ҳудуддан марказий табиий газ тармоғи ва алоқа тармоғи ўтган. Мазкур сув омбори иншооти қишлоқ хўжалигини ривожлантириш мақсадида 1967 йили қуриб битказилган бўлиб, сув Исфайрам дарёси ва Жанубий Фарғона каналидан келиб қуйилади. Унинг тўлиқ ҳажми 216,0 млн. метр кубни ташкил этади. Сув юзаси ойнасининг майдони 9,5 минг метр квадратни ташкил этади. Сув юзасининг узунлиги 5 километр, эни эса 5,5 километрдан иборат. Сув омборининг максимал чуқурлиги 70 метрга тенг.\n23:11 / 09.06.2020\nЎзбекистондаги 55та сув омборидан 54таси – грунтли тўғон. Эксперт сув омборлари ҳақида маълумот берди\nЎзбекистон ҳукумати сув омборларига алоқадор қарор қабул қилиши кутиляпти\n01:51 / 30.05.2020\nСардобада жабрланганлар уй-жой билан таъминланади, инфратузилма тикланади


ИЖОДИЙ ИМТИҲОН ОНЛАЙН КУЗАТУВДА / Янгиликлар, фикрлар, воқеалар | Ўзбекистон\n17 июль 2018 720 0\nЎзМУ қабул комиссияси ижодий имтиҳонларнинг шаффоф ва очиқлик тамойили асосида ўтишишини таъминлаш мақсадида онлайн трансляцияни йўлга қўйди. Бу жамоатчилик ва ота-оналарга ижодий имтиҳон жараёнини бир вақтнинг ўзида тўғридан-тўғри кузатиб бориш имкониятини бераяпти.\nМарғуба Обидхўжаева: қизим Меҳромова Дилноза пенсия таъминоти йўналишида ўтказилаётган ижодий имтиҳонга кириб кетди. Университет маъмурияти томонидан ота-оналар учун қулай шароит яратилган. Айниқса, ижодий имтиҳонда ўтирган қизимни бевосита кузатиб бориш янгилик бўлди. Имтиҳон қандай ўтказилар экан, ҳаққонийлик тамойилларига риоя қилинар эканми? деган саволлар ечимини топди.\nДаданова Халима: Фарзандларининг камолини кўриш ҳар бир ота-она орзусидир. Аудиторияда ижодий имтиҳон топшираётган қизим Абдураҳимова Турсунойни экран орқали кузатиб турибман. Ўтган йили ҳам мана шу йўналишга топширган эди. Жараён қандай бўлаётган экан деб ҳаяжон билан ўтирганман. Барчани омадини бериб олий даргоҳларда ўқиш насиб этсин.\nАбитуриент Мадрасулов Омонбой: Ижтимоий иш (оналар ва болалар билан ишлаш) йўналишида ижодий имтиҳон топширдим. Аудиторияга кузатув камераси ўрнатилган экан. Билимларимга таянган ҳолда саволларга жавоб беришга ҳаракат қилдим. Фикримча, бошқа абитуриентлар ҳам шундай қилишди деб ўйлайман. Сабаби “шпаргалка”лардан фойдаланиш имкони бўлгани йўқ. Ижодий имтиҳон яхши ўтди.\nИжодий имтиҳон топширган абитуриентларнинг олган баллари бугун кечки пайт эълон қилинади.


АНДИЖОНДА ТАРМОҚҚА УЛАШ УЧУН ПОРА ТАЛАБ ҚИЛГАН ГАЗ ХОДИМИ УШЛАНДИ - AUZ.UZ\nАНДИЖОНДА ТАРМОҚҚА УЛАШ УЧУН ПОРА ТАЛАБ ҚИЛГАН ГАЗ ХОДИМИ УШЛАНДИ\nМажбурий ижро бюроси вилоят бошқармаси ходимлари томонидан ўтказилган тезкор тадбирда “Ўзтрансгаз” акциядорлик жамияти Шаҳрихон туманлараро газ таъминоти участкаси ходими А.А. фуқаро Д.А.нинг яшаш хонадонига тортилган газ қувурини табиий газ тармоғига улаб, табиий газ етказиб бериш учун 2 миллион 30 минг сўм тўлов борлигини айтиб, ушбу пулларни талаб қилгани аниқланган. Бу ҳақда бюронинг вилоят бошқармаси матбуот хизмати хабар қилмоқда.\nАслида эса бу хизмат учун 18 минг 587 сўм тўлов мавжуд бўлсада, хизмат мавқеидан фойдаланиб, А.А. фирибгарлик йўли билан пулларни олаётган вақтда ҳуқуқни муҳофаза қилувчи органлар томонидан ушланган.\nМазкур ҳолат юзасидан Бюронинг вилоят бошқармаси томонидан фуқаро А.А.га нисбатан Ўзбекистон Республикаси Жиноят кодексининг 168-моддаси 3-қисм “в” банди билан жиноят иши қўзғатилиб, тегишли тартибда вилоят прокуратурасига юборилган.


Паркентда норозилик акцияси ўтказилди\n11 апрел 2021, Тошкент вақти: 00:22\nПаркент туман ҳокимлиги биноси олдида қамоққа олинган маҳаллий ҳуқуқ фаоли Азамат Ëқубовни озод қилиш талаби билан норозилик акцияси ўтказилди.\nБу воқеа ҳақидаги хабар даставвал Озодлик радиосига электрон мактуб тарзида етиб келди. Кейинчалик пикет иштирокчиларидан бири Озодлик билан суҳбатда мана бундай деди:\n-Азаматни қамаб қўйгани муносабати билан 150та одам чиқиб Паркент ҳокимияти ёнига тўпланди. Ҳоким бу тадбирда қатнашмади, замҳоким қатнашди, деди воқеа гувоҳларидан бири.\nМаълум бўлишича, Азамат Ëқубов аввал маҳалла қўмитасида раис бўлган ва ўз маҳалласига табиий газ олиб келиш учун фуқаролардан пул йиғган.\nПаркент прокуратураси фуқаролардан йиғилган пулни ўзлаштирди¸ деган айб билан Азамат Ëқубовни қамоққа олган.\nБироқ Ëқубовни билан одамлар у ҳақда ижобий фикрларни билдирдилар. Ҳуқуқ фаолини озод қилиш талаби билан Паркент ҳокимияти ёнига пайшанба куни йиғилган 150 нафарга яқин норозилар ҳокимият вакили Ëқубовни жума куни озод қилиш ҳақида ваъда бергач¸ кечга бориб тарқаган.


Туркманистон президенти Сапармурод Ниëзов бугун яна бир қатор юқори даражали расмийларни ишдан бўшатиш ҳақида буйруқ берди.\nБугунги фармонга мувофиқ¸ иқтисод ва молия вазири Атамурат Бердиев¸ туризм ва спорт қўмитаси раҳбари Арлан Непесов ишдан бўшатилди.\nИчки ишлар вазирининг биринчи ўринбосари Муҳамметгурбан Байрамов¸ ишда йўл қўйган камчиликлари учун вазифасидан озод этилди.\nЎтган ҳафта ҳам туркманбоши Ниëзов икки юқори даражали расмийни ишдан бўшатган эди.\nНиëзов қаҳрига учраган собиқ расмийлар¸ одатда порахўрлик ва бошқа жиноятларда айбланиб¸ узоқ муддатга озодликдан маҳрум этиладилар.


23 Мая 2019 849\nХалқ таълими вазирлигининг Ҳуқуқий-назорат хизмати томонидан Тошкент шаҳри, Юнусобод туманидаги 17-умумтаълим мактабининг 9-синф ўқувчиси Л.М ва 10-синф ўқувчиси С.А ўртасида юз берган низоли ҳолат ўрганиб чиқилди, деб хабар бермоқда вазирлик матбуот хизмати.\nАниқланишича, жорий йилнинг 13 апрелида Л.М ва С.А ўртасидаги жанжални шу мактабнинг 9-синф ўқувчиси Ш.Ш уяли телефони орқали тасвирга олган ҳамда видеотасмани телеграмм ижтимоий тармоғидаги “Дўстлар” гуруҳига, шунингдек, “Гонзо” аккаунтига инстаграмга жойлаштирган.\nМазкур ҳолат 26 апрель куни Мирзо Улуғбек тумани ИИБ Вояга етмаган ишлар бўйича идоралараро комиссия томонидан кўриб чиқилган. Л.М.нинг ота-онаси фарзанд тарбиясига етарли даражада эътибор бермагани учун МЖтКнинг 47-моддаси 1-қисмига асосан энг кам ойлик иш ҳақининг бир баравари миқдорида жаримага тортилган.\nХТВнинг Ҳуқуқий-назорат хизмати текшируви натижасида мактаб директори томонидан жанжалнинг бошқа иштирокчиларини ҳисоботдан яширгани, туман ва шаҳар ХТБ ҳамда ИИБга хабар берилмагани аниқланди. Хизматнинг бевосита аралашувидан сўнг ушбу ҳолат юзасидан қўшимча ҳужжатлар расмийлаштирилиб, 2019 йилнинг 1 май куни Шайхонтоҳур ва Мирзо Улуғбек туманлари ИИБ Вояга етмаганлар ишлари бўйича идоралараро комиссиясига юборилган.\nШундан сўнг 10-синф ўқувчиси С.А.нинг ота-онасига энг кам иш ҳақининг икки баробари, Ш.Ш.нинг ота-онасига энг кам иш ҳақининг уч баробари миқдорида жаримага тортилган.\nШунингдек, мактаб директори ҳамда ўринбосарларига “ҳайфсан” эълон қилинган.


САЙЛОВ УЧАСТКАЛАРИ ШАЙ ҲОЛАТГА КЕЛТИРИЛДИ - Ўзбекистон овози газетаси\nСАЙЛОВ УЧАСТКАЛАРИ ШАЙ ҲОЛАТГА КЕЛТИРИЛДИ\nГулистон шаҳридаги сайлов участкаларида муҳим сиёсий жараён — сайловларга қизғин тайёргарлик кўрилаяпти. Шаҳарда 25 сайлов участкаси ташкил этилган бўлиб, улар зарур техник ва сайлов қонунчилигига оид меъёрий ҳужжатлар ҳамда кўргазмали воситалар билан жиҳозланган. Навбатчилик ташкил қилиниб, сайловчиларни қизиқтирган саволларга жавоб берилаяпти.\nГулистон шаҳридаги 16-умумтаълим мактабида жойлашган 19-сайлов участкасида сайловга тайёргарлик ишлари намунали йўлга қўйилган. Участкада сайловчилар учун барча шарт-шароитлар мавжуд. Она ва бола, тиббиёт хоналари зарур воситалар билан таъминланган.\n— Сайлов участкамизда 2727 нафар фуқаро ўзи муносиб деб топган сиёсий партия вакилига овоз беради, — дейди сайлов участкаси раиси Мавжуда Маматқулова. — Биз сайловни юқори савияда ўтказиш учун астойдил ҳаракат қиляпмиз. Участкамизда шаҳар миқёсида турли семинар, учрашувлар ўтказилаяпти. Сайловчиларни қизиқтирган мавзуларда суҳбатлар ташкил қилаяпмиз. Бу эса уларнинг сиёсий-ҳуқуқий дунёқарашини кенгайтиришга хизмат қилмоқда.


Жаҳон соғлиқни сақлаш ташкилоти айни вақтда коронавирус билан боғлиқ вазият ўта оғир бўлган Ҳиндистонга ёрдам бериш учун 2,6 минг ходимини жўнатди.\nЖССТ бош директори Тедрос Адханом Гебрейесуснинг таъкидлашича, бу мутахассислар ҳиндистонлик ҳамкасбларига техник маслаҳатлар бериб, эмлаш ва касалланганларни мониторинг қилишда кўмак кўрсатади.\nЖССТ раҳбарининг айтишича, ҳозирда Ҳиндистондаги вазият «юракни эзадиган даражадан ҳам оғирроқ».\n«ЖССТ Ҳиндистонга ёрдам бериш учун барча иложи бор ишни қилмоқда. У қурилмалар ва материаллар, жумладан, минглаб кислород концентраторлари, мобил дала госпиталлари ва лаборатория анжомларини тақдим қилмоқда», деб маълум қилган Гебрейесус.\nҲиндистонда охирги бир неча кун коронавирусга чалиниш бўйича антирекордлар қайд қилинмоқда. Сўнгги суткада мамлакатда 352 мингдан кўпроқ янги касалланиш ҳолати қайд этилган. Мамлакатда ҳар куни минглаб одамлар коронавирус қурбонига айланмоқда.\nҲозирда Ҳиндистон коронавирусга чалинганлар сони бўйича АҚШдан кейин 2-ўринни, ўлимлар сони бўйича эса 4-ўринни эгалламоқда. Мамлакатдаги шифохоналар тўлиб-тошган, кислород баллонлари етишмаяпти. Ҳукумат эпидемиянинг янги тўлқинига тайёр турмаганликда айбланмоқда.


Арманистон Миллий мажлисининг Инсон ҳуқуқлари бўйича доимий комиссияси раиси Элинар Варданян Ўзбекистон парламентининг ҳуқуқий масалалар билан шуғулланувчи комиссияси раисига жиззахлик фермер Арамис Авакяннинг тақдири юзасидан ташвиш билдириб мурожаат қилгани тўғрисида Озодлик радиоси арман хизмати хабар қилди.\nБу хабар ишидчилик¸ жиҳодчилик, конституциявий тузумга тажовуз каби оғир жиноятларда айбланаётган жиззахлик фермер, насроний Арамаис Авакянга прокурор 18 йиллик қамоқ жазоси тайинлашни сўрагани тўғрисидаги хабар билан бир пайтда пайдо бўлди.\nАрманистон парламенти вакили Ўзбекистонга юборилган хати тўғрисида бундай деди:\n“Арамис Авакяннинг иши бўйича терговни адолатли судлов ўтказилиши ҳамда одил ҳукм чиқарилишини кўзлаб, диққатингиз марказида ушлашни сўрадик. Тўғри, у Арманистон Республикаси фуқароси эмас ва шунинг учун ваколатларимиз ғоят чиекланган. Биз ўзаро ҳамкорлик доирасида шу масалани диққат билан кузатишни сўрадик”, деди Элинар Варданян.\nОлдинроқ худди шу масала юзасидан Ўзбекистон Омбудсманига Арманистоннинг эндиликда экс-Омбудсмани Карен Андреасян мурожаат қилган, у ўз хатида Авакяннинг саломатлигидан бохабар қилиш ҳамда унга нисбатан ғайриқонуний ҳаракатларнинг олдини олишни сўраган эди.\nАрман матбуоти ва жамоатчилигини насроний Арамаис Авакяннинг қандай қилиб ишидчиликда айбланаётгани хайрон қолдирмоқда.\nУзоқ вақт инсон ҳуқуқлари Human Rights Watch ташкилотининг Ўзбекистондаги вакили Жанна Алексанян Ўзбекистондаги вазиятни бундай тасвирлади:\n“Ўзбекистон энг бешафқат ва қолоқ мамлакатлар қаторига киради ва у қамоқхоналаридаги маҳбусларга бераҳм ва ноинсоний муносабат билан танилган ўта ашаддий диктаторлик давлатидир”, деди инсон ҳуқуқлари ҳимоячиси.\nЎзбекистон тўғрисидаги фикрини баён қилар экан, у яна бундай деди:\n“У ерда ҳамма нарса бостирилади. Агар бироз мустақил бўлиб бўлиб қолсангиз, ўз бизнесингиз пайдо бўлиб қолса, уни сиздан тортиб олишади ва уйдирма айбловлар билан узоқ йилларга қамоққа тиқишади. Бу мамлакатда одам ҳимояланмаган. Ўзбекистон халқаро ташкилотларнинг ҳаммасини мамлакат ҳудудидан ҳайдаб чиқарган ва ўз фуқароларини қаттиқ назоратда ушлаб, кўнглига келган нарсани қилаяпти”, деди Жанна Алексанян.\nМана шундай вазиятда, Алексаняннинг фикрича, жиззахлик Авакяннинг ишига Арманистон ташқи ишлар, адлия ва диаспоралар вазирликлари аралашишлари лозим.\nЖиззахлик армани фермер тақдиридан Арманистон жамоатчилиги қаттиқ ташвиш чекиб турган бир пайтда суд жараёнининг 2 февраль куни бўлиб ўтган мажлисида айблов томони Авакянни 18 йилга озодликдан маҳрум қилишни сўрагани маълум бўлди. Бу ҳақда Озодлик радиоси арман хизматига Арамиснинг онаси Флора Сакунц хабар қилди.\nЖиззахлик балиқчи фермер Арамаис Авакян¸ шунингдек унинг балиқчилик фермасида ишлаган яна тўрт шахс 2015 йилнинг 4 сентябрь куни Миллий хавфсизлик хизмати томонидан ушланган ва шундан бери ҳибсда сақланмоқда.


Рустам Жангабаев жаҳон чемпионатида иккита медални қўлга киритди- Kruz.uz\nРустам Жангабаев жаҳон чемпионатида иккита медални қўлга киритди\n08:49, 12.11.2018 1234 0 Спорт\nТуркманистон пойтахти Ашхобод шаҳрида оғир атлетика бўйича жаҳон чемпионати якунланди.\nБугун мусобақада +109 кг вазн тоифасида баҳслар ўтказилди. Унда юртимиз шарафини Рустам Жангабаев ҳимоя қилди.\nҲамюртимиз даст кўтаришда 202 кг натижа кўрсатди ва тўртинчи ўрин билан кифояланди. Силтаб кўтаришда эса 245 кг тошни ўзига бўйсундирди ва бронза медалига сазовор бўлди. Иккикураш якунига кўра 447 кг натижа кўрсатган Рустам бу борада ҳам бронза медалига эга чиқди, дея ёзмоқда "Kun.uz".\nШу тариқа Туркманистондаги жаҳон чемпионати якунланди. Терма жамоамиз вакиллари мусобақа давомида 1та олтин, 1та кумуш ва 3та бронза медалларини қўлга киритдилар. Жумладан Акбар Жўраев 102 кг вазнда даст кўтаришда олтин медаль, 67 кг вазнда Достон Ёқубов силтаб кўтаришда кумуш медаль, Руслан Нурудинов 109 кг вазнда силтаб кўтаришда бронза медалга эга бўлган эди.\nЎзбекистонлик полвонлар 12 ноябрь куни соат 7:00да юртимизга қайтиб келадилар. Уларни «Жанубий» вокзалда тантанали кутиб олиш маросими ўтказилади.\nжаҳон чемпионатиРустам Жангабаев\nКеча, 11:15 2762\n19:10, 23.07.2020 4989\nОИВ инфекцияси UNICEF фан доктори Вагон ҳожатхонаси Белбоғли кураш ўқув маркази тикув ускуналари Шўманай тумани «Китоблар ҳайрия акцияси» ҳаво ҳарорати


Ота юки - Tafsilot.uz\n16-декабр 2016, 17:09\n— Яна қиз туғдингми? Бу учта қизни бошимга ураманми? Буниси ўғил бўлади, дегандинг-ку… — Қаҳрамон дарвозадан укаси етаклаб кирган хотинига жаҳл билан ўшқирди.\nБунга тайёр келган хотини ҳам “Секин, болани чўчитиб юборасиз”, деганча индамай ичкарига кира бошлади. Қайнонаси келинига кўмаклашаркан, ўғлини уришиб берди: “Ҳали шу қизларинг шундай фарзанд бўлсинки, минг ўғилнинг ўрнини боссин! Шукр қилмайсанми? Тирноққа зор ўтаётган қанча…”\n…Жамоат тўпланган. Майитни тобутга солиб, олиб чиқишди. Жаноза намозини ўқиш олдидан имом Мирзо аканинг икки ўғлини олдига чақирди. “Отангиз ҳаётлик пайтларида ким биландир олди-бердиси якунига етмаган бўлса ёки кимлардандир олган қарзлари бўлса, қиёматгача бўйнида қолмаслиги учун тўлаб беришни ўз бўйнингизга оласизми?”\nОтаси тириклик чоғи иккиси ҳам тайинли бир ишнинг бошини тутмаган йигитлар эди… одамларнинг “Эсиз, отасига муносиб фарзандлар бўлмади-да”, дегани бир томону, ўзларининг ҳам қарзлари тиқилиб ётгани иккинчи томон эди. шу сабаб ота учун энг зарур савол берилганида не-не орзу-умидлар билан катта қилинган ўғиллардан садо чиқмади.\nШунда ичкаридан овоз келди: “Мулла бобо, мен бўйнимга оламан, жанозани ўқинг!”\nБу Мирзо аканинг яккаю ягона қизи Латофатнинг овози эди.\nЙиғилганлар бир тебранди. Онаизор уввос солди. Қаҳрамоннинг эса бўғзига нимадир тиқилди.


Энди нафақат қуёш нуридан, балки тунги совуқдан ҳам электр олиш мумкин! - Terabayt.Uz\nЭнди нафақат қуёш нуридан, балки тунги совуқдан ҳам электр олиш мумкин!\nЛос-Анжелес шаҳридаги Калифорния университети олими Осватҳ Ромон (Aaswath Raman) ўйлаб топган технология тунги совуқ ҳаводан ҳам энергия олишга имкон беради. Бунга эса ҳароратдаги фарқ сабабли юзага келадиган электр потенциали эришилади.\nЎҚИНГ: Бухорода ҳаводан сув олувчи қурилма ишга тушди\nМазкур ҳодиса физика тилида термоэлектрик эффект деб номланади. Олимлар ундан қуйидагича фойдаланишни таклиф этишяпти: уйлар томларидаги стандарт қуёш панелларига махсус керамик материалдан ясалган юпқа панел қўшилади. Бу қисм термоэлектрогенератор вазифасини ўтайди. Панелнинг бир томони салқин тунги ҳавога қараб туради, иккинчи юзаси эса томдан ажралиб чиқаётган иссиқликни ушлаб олади. Олимларнинг тажрибалари кўрсатишича, бундай тузилма ҳароратдаги 2 даражагача бўлган фарқни ажрата олади.\nУшбу усул ҳозирча панелнинг ҳар бир квадрат метр юзасидан 25 мВт миқдорида қувват олиш имконини беради. Тадқиқотчилар келажакда унинг самарадорлигини камида икки бараварга оширишни мўлжаллашмоқда.\nЎҚИНГ: Бунақаси бўлмаган: Wi-Fi сигналидан электр токи олиш йўли топилди!\n#қуёш батареяси #янги технологиялар


3. Ўзбекистондаги камёб тур.\nБўйи 15–25 см орасидаги кўп йиллик пиёзли ўт. Пиёзи тухумсимон, диаметри 1,5–4 см. Қобиғи чармсимон, қорақўнғир, ер юзасигача давом этади. Барглари 3–4 та, эгри-бугри. Гули якка, сариқ, тўқ сариқ ёки қизил, туби қора, жигарранг доғли. Чангчи иплари, чангдонлари сариқ. Март–апрель ойларида гуллаб, меваси май–июнда етилади.\nЖиззах, Бухоро, Навоий вилоятлари: Нурота тоғларининг тоғолди текисликлари; Қизилқумда: Конимех чўлида, Қулжуқтоғ, Букантоғ, Оқтоғ, Томди ва Дарвоза қолдиқ тоғларида, Жануби-шарқий Қизилқумда тарқалган. Қозоғистон, Туркманистон, Тожикистон, Афғонистон, Покистон ҳамда Эронда учрайди.\nҚумли чўлларда, қолдиқ тоғларда, қумли, тош-шағалли ёнбағирларда, ола жинслари ер юзасига чиқиб қолган жойларда ўсади.\n2014 йилда Қизилқум ҳудудида қайд этилган 8 та ценотик популяциясида 4000 туп атрофида борлиги аниқланган.\nГуллари териб олиниши ва чорва молларининг боқилиши сабабли қисқариб бормоқда.\nЎзР ФА Ботаника боғида 1956 йилдан буён экиб ўстирилади.\nМуҳофаза қилинмайди. Ўсиб турган жойлари назорат қилинмоғи лозим.


Пайғамбаримиз Муҳаммад (с.а.в) ҳақоратловчи филм продюсери Исломни қабул қилган « Ўзбекистон Халқ Ҳаракати\nПайғамбаримиз Муҳаммад (с.а.в) ҳақоратловчи филм продюсери Исломни қабул қилган\n05 May 2016 - 22:01\nСаудия Арабистонига тегишли «Okaz Online» газетасининг хабарига кўра, Голландиянингс озодлик партиясининг собиқ аъзоси Арно Ван Доорн Ислом динини қабул қилган. Эслатиб ўтиш жоизки, Исломга келгунга қадар у Пайғамбаримиз Муҳаммад (с.а.в)ни ҳақоратловчи филмни суратга олишда ўзининг самарали ҳиссасини қўшган. Шунингдек газета Ван Доорнни Исломнинг икки муборак шаҳри, Макка ва Мадинага ташриф буюрганини ҳам таъкидлайди.\nВан Доорнни Мадинадаги Пайғамбаримиз Муҳаммад (с.а.в)нинг масжидларига ташрифи пайтида ҳамроҳлик қилган газета мухбирининг сўзларига кўра, пайғамбаримиз қабрлари олдида Ван Доорн йиғлаб юборган.\nГазетада Ван Доорннинг шу сўзлари келтирилган: “Мен Ислом динига нисбатан энг радикал ва душман партияга мансуб эдим. Пайғамбарни ҳақоратловчи филмнинг намойишига қарши мусулмонларнинг муносабатини кўрганимдан сўнг, мен мусулмонларнинг ўз динлари ва Пайғамбарларига бўлган мухаббат сабабини англаш учун Ислом дини ҳақидаги чин ҳақиқатни излай бошладим”.\nШунингдек у, изланиш жараёда унинг собиқ партияси Пайғамбаримиз (с.а.в)га нисбатан катта бир гуноҳга йўл қўйганлигини тушуниб етганлигини, ҳамда Ислом дини уни ўзига жалб қила бошлаганини айтган. У Исломни янада чуқурроқ ўрганишда давом этиб, Ислом динини қабул қилгунга қадар, Голландия мусулмонлари билан дўстлашган.\nЎзининг Макка ва Мадинага қилган сафари давомида Ван Доорн шунингдек Уҳуд тоғига ташриф буюрган ва у шундай дейди: “Бу ер ҳақида ва бу ерда бўлган жанг ҳақида кўп маротаба ўқидим, ва бугун шу тоғда турганимдан хурсандман. Бу тоғда туриб ҳис қилаётган туйғум, у ҳақда ўқишимдан кўра бир неча баробар гўзалроқдир”.\nТаъкидлаш жоизки, Ван Доорн Пайғамбаримиз (с.а.в)нинг масжидлари ва шунингдек Қубо масжиди имомлари билан учрашган.\n“Мадина билан хайрлашиш жуда ҳам ғамгин ҳолат, лекин Маккага кетаётганим кўнглимга тасалли беради. Тез орада мен бу муқаддас ва пок гўшаларга яна қайтаман”.


Без рубрики – Дарё уз Янгиликлар\n06.10.2020\tБез рубрики Comments Off on Олий суд Бекобод прокурорини доғда қолдирди. Тадбиркор кўрган зарарни энди ким қоплайди?\nБекобод туман прокурори айрим фуқароларнинг номаълум «манфаат»ларини кўзлаб иш тутиши оқибатида ёш тадбиркор аукционда сотиб олган ер давлат захирасига қайтариб олинганди. Тадбиркорнинг бузилган ҳуқуқлари Олий судда тикланди. Аммо… Бекобод туманида яшовчи Ғайбулла Худойбердиевнинг давлат белгилаган шартлар асосида, онлайн аукционда қатнашиб, савдо дўкони қуриш учун 2 сотих ер сотиб олгани атрофдагиларга …\n25.09.2020\tБез рубрики Comments Off on “Дипломи бор кишининг Ўзбекистонда камбағалликка тушиш эҳтимоли паст” – Иқтисодий тадқиқотлар ва ислоҳотлар маркази директори\nХалқаро пресс-клубнинг навбатдаги сессиясида Ўзбекистонда камбағалликка тушганларнинг 7 фоизида диплом борлиги маълум қилинди. Бу ҳақда Президент Администрацияси ҳузуридаги Иқтисодий тадқиқотлар ва ислоҳотлар маркази директори Обид Ҳакимов баён қилди. “Ўзбекистондаги камбағалликка тушганларнинг 7 фоизи дипломли камбағал ҳисобланади. Бу Ўзбекистонда дипломи бор кишининг камбағалликка тушиш эҳтимоли паст дегани”, – деди Обид Ҳакимов. Маълум …\n25.09.2020\tБез рубрики Comments Off on Раҳмат Маматов ва унинг ўринбоcарлари коронавирусга чалинди\nМаҳалла ва оилани қўллаб-қувватлаш вазири Раҳмат Маматов ҳамда унинг икки ўринбосари – Ботир Парпиев ва Азизбек Икромовда коронавирус инфекцияси аниқланган. Вазирлик матбуот хизмати бу ҳақдаги маълумотни Kun.uz’га тасдиқлади. Раҳмат Маматов, Азизбек Икромов ва Ботир Парпиев Маълум бўлишича, айни пайтда вазир ва унинг икки ўринбосари Ўзбекистон президенти маъмурияти ҳузуридаги Тиббиёт бош …\n31.05.2020\tБез рубрики Comments Off on «Ижтимоий масофа сақланмаяпти, тиббий ниқоб ҳафталаб тақилмоқда, карантин чекловларига риоя этилмаяпти» – ИИВ\nИчки ишлар вазирлиги вакилининг таъкидлашича, савдо нуқталарида ижтимоий масофа сақланмаяпти, одамлар тиббий ниқоб ҳафталаб алмаштирмасдан тақишмоқда, карантин чекловларига риоя этилмаяпти. “Охирги вақтларда карантин чекловлари юмшатилиб, кўпгина ташкилот ва корхоналарга, тадбиркорларга иш юритишга шароит яратиб берилди, одамларнинг кўчага чиқишига имкон яратилди. Лекин фуқароларимиз бундан тўғри хулоса чиқармасдан, хавфли юқумли касалликдан бутунлай …\n12.05.2020\tБез рубрики Comments Off on Қўшничилик одоби – мукаммал иймон шарти. Хайрулла домла Турматов билан суҳбат\nЎзбекистонда коронавирусдан зарарланиш ҳолатлари сони 1836тага етди\n25.04.2020\tБез рубрики Comments Off on Ўзбекистонда коронавирусдан зарарланиш ҳолатлари сони 1836тага етди\nСоғлиқни сақлаш вазирлиги Ўзбекистонда яна 32 кишига коронавирус инфекциясидан зарарланиш ташхиси қўйилгани ҳақида хабар берди. «2020 йил 25 апрель соат 10:00 ҳолатига кўра, Ўзбекистонда коронавирус инфекцияси қайд этилганлар сони 1836 нафарни ташкил қилмоқда», дейилади вазирлик хабарида. Ўзбекистонда коронавирусдан зарарланишнинг илк ҳолати 15 март куни Тошкентда тасдиқланганди. Ўтган вақт давомида касаллик …\n24.03.2020\tБез рубрики Comments Off on Токио Олимпиадаси қолдирилди\nУ Халқаро олимпия қўмитасига шу бўйича таклиф билан чиққан ва бу таклиф қўллаб-қувватланган. Токиода Олимпия ўйинлари 24 июлдан 9 августга қадар ўтказилиши режалаштирилганди. Бунгача кўплаб давлатлар Халқаро олимпия қўмитасига коронавирус пандемияси туфайли Олимпиадани кейинга қолдириш бўйича мурожаат билан чиққанди. Канада ва Австралия агар Токиодаги Олимпиада муддати ўзгармайдиган бўлса, ўз спортчиларини …\n21.02.2020\tБез рубрики Comments Off on Яна бир ХБАга жиноий иш очилди, бошқа бир МЧЖ фаолиятидан 250 киши жабрланди\nТошкент шаҳрида фаолият юритган айрим хусусий бандлик агентликларига нисбатан қўзғатилган жиноят ишлари юзасидан 20 феврал куни Тошкент шаҳар Ички ишлар бош бошқармасида матбуот анжумани бўлиб ўтди. Тадбирда учта МЧЖга нисбатан тергов ҳаракатлари кетаётгани маълум қилинди. «INTERNATIONAL EXPERIENCE» – жабрланувчилар ҳозирча 21 нафар Тошкент шаҳар ИИББ ҳузуридаги Тергов бошқармаси томонидан тергов қилинаётган …


ИнтерФУТБОЛ :: Бахтиёр Ширинов: «Иккинчи лигага эътибор анча суст»\nБахтиёр Ширинов: «Иккинчи лигага эътибор анча суст»\nЁз ойининг сўнгги кунлари футболимиз учун ўзгача байрамона кайфиятда ўтди. Ўзбекистонда биринчи рақамли спорт тури бўлган футболни оммалаштириш мақсадида қатор тадбирлар, мусобақалар ташкил этилди. Coca Cola «Маҳаллага маҳалла», «Чарм Тўп» турнирлари, «Медиауз» ҳафталиги шулар жумласидандир. Мазкур лойиҳалар бўйича айрим саволлар билан Ўзбекистон футбол ассоциациясининг ҳудудий футбол ассоциациялари билан ишлаш бўлими бошлиғи Бахтиёр Шириновга мурожаат қилдик.\n- Бахтиёр ака, дастлаб яқинда якунига етган «Чарм Тўп» мусобақаси хусусида тўхталсангиз...\n- Мазкур турнир бундан аввал кўп йиллар мобайнида анъанавий тарзда ўтказиб келинган, бироқ маълум муддат турли омилларга кўра уни ташкил этиш тўхтатилганди. Мана, жорий йилдан Ўзбекистон Республикаси бош вазири ташаббуси билан яна қайтадан тикланди.\n- Бу каби турнирлар шу вақтгача чекка ҳудудларга, маҳаллаларга етиб бормаган ёки асосан марказларда ўтказиларди...\n- Аввалари ҳам турли тадбирлар, мусобақалар бўлган, лекин ҳозиргидек юксак савияда ўтмаган. Энди эса вазият ўзгарди, вилоятларда ҳам футболни ривожлантириш, иқтидорли ёшларни ҳар томонлама қўллаб-қувватлаш бизнинг асосий вазифаларимиздан бири ҳисобланади.\n- АГМК клуби матбуот котиби сифатида ишлагансиз, ҳозирда эса ЎФАда фаолият юритяпсиз. Ушбу ташкилотда иш бошлашингиз қандай юз берди?\n- Олмалиқ шаҳри жамоасида нафақат матбуот хизмати, балки яна бир неча вазифаларга ҳам жавобгар эдим, гарчи расман бўлмасада. Масалан, жамоанинг лицензиялаш бўлими бошлиғи лавозимида ҳам фаолият юритишга тўғри келди, шунингдек, маъмурий ва ташкилий ишларга ҳам ўзим бош-қош бўлдим. 11 ярим йил шу клубнинг бир нечта бўлимларида ишлаганим боис, ҳозирги ассоциациядаги ишим менга бегона эмас. Шунинг учун бу таклифни ҳеч иккиланмасдан қабул қилдим. Ўзим шу соҳани яхши кўраман, футболимиз ривожи йўлида нафим тегса дейман.\n- Ишни нимадан бошладингиз? Келгусидаги режалар билан ўртоқлашсангиз.\n- Илк сафарим Қорақалпоғистон ва Хоразмга бўлди. Академияларга қабул қилинаётган болаларнинг имтиҳон жараёни, вилоят футбол ассоциациясининг ҳозирги аҳволи, ички мусобақалар билан яқиндан танишдим. Бу ҳудудлардаги туманларда бўлиб, у ердаги майдонлар, футбол мактабларидаги шароитларни ўрганиб чиқдик. Тегишли хулосаларни чиқариб, керакли тавсиялар берилди. Илк келган кунимдаёқ вилоят футбол ассоциациялари ишини янада такомиллаштириш бўйича махсус дастур ишлаб чиқиб, уни ЎФА раҳбариятига тақдим этдик. Мутасаддилар лойиҳамизни тасдиқлаб беришди. Айни дамда ушбу дастурни барча вилоят ҳокимларига юборганмиз, чунки улар ўз ҳудудларидаги футбол ассоциациялари раҳбарлари ҳисобланишади. Агар ҳозир ишни тўғри йўлга қўйиб олсак, 2020 йилдан бошлаб футболга тоза муҳит олиб кирмоқчимиз. Кейинги режамизда барча ёшдаги жамоалар ўртасидаги мусобақаларни кўпайтириш ҳам бор. Унинг ичига аёллар футболи, футзал, фахрийлар, болалар, ўсмирлар жамоалари ҳам киради. Лигалар бўйича ҳам бош қотиряпмиз, чунки иккинчи дивизион баҳсларига эътибор ҳозир анча суст. Ҳаттоки, айрим ҳудудларда бундай турнир ўтказилмаяпти. Бизнинг ҳисоботимизга кўра, 14та вилоятдан бештасида иккинчи лига баҳслари бошланмаган. Насиб қилса, 2020 йилдан мавжуд муаммолар бартараф этилади. Аввалги ўтиш турнирлари қайта тикланади.\n- АГМК клубини сиздан яхши биладиган мутахассис бўлмаса керак. Жамоанинг айни пайтдаги ҳолатига қандай изоҳ берасиз?\n- Клуб ажойиб ҳамкор ва раҳбарга эга. Шу вақтгача клуб ва футболчилар, мураббийлар, ишчи-ходимлар ўртасида муаммо ёки зиддиятли вазият юзага келмаган. Маош, мукофот пуллари мунтазам берилган, ўқув-машғулот йиғинлари ўз вақтида ўтказилган. Фикримча, ҳар бир жамоанинг руҳи бўлади, ҳозир АГМКга айнан шу омил етишмаяпти. Бу таркиб билан ҳам боғлиқ, деярли ҳар йили жамоа ўзаги алмашади, 60-70 фоизга ўзгаради. Жамоа бу - бир оила, ҳар мавсум алиштириладиган нарса эмас. Игорь Шквирин нақ тўққиз йил шу клубда ишлади. Ундан кейин Виктор Кумиков, Бахтиёр Ашурматов фаолият юритишди, ҳозир Миржалол Қосимов устозлик қиляпти. Ҳар бир мураббийнинг дунёқараши, услуби бор. Шундан келиб чиқиб таркиб ва талаб ўзгаради. Албатта, бу ҳам натижага катта таъсир ўтказиши турган гап.\n- Вилоят ва воҳа жамоаларининг айрим чизиқларида рақобат йўқ, ҳисоби. Мазкур ҳолат нима билан боғлиқ?\n- Тўғри айтасиз. Баъзи клубларда рақобат буткул сўнган. Ушбу саволингизга қуйидаги статистика билан жавоб берсам: Алексей Евстафеев бошчилигидаги 2010-2011 йилларда шаклланган Ўзбекистон ўсмирлар термаси Осиё чемпионати финал босқичига қадар етиб борди, Мексикадаги кичик мундиалда кучли саккизликдан ўрин олди. Мазкур мусобақаларда жами 33 нафар футболчи иштирок этган. Афсуски, улардан ҳозир фақат 10 нафари катта футболда: Сардор Собирхўжаев, Муҳсин Убайдуллаев, Темур Ҳакимов, Аббос Махсталиев, Абдумавлон Абдужалилов, Сергей Смородин шулар жумласидан. Аксарияти 20 ёшидаёқ футбол билан хайрлашган. 1995-1996 йилларда туғилган ўсмирларимиз ҳам Осиёда тенгсиз эканликларини исботлашди, жаҳон чемпионатида ёмон қатнашишмади. Бу икки катта турнирда умумий ҳисобда 32 нафар ёш футболчи термага жалб этилган, улардан ҳозир 12-13 нафари ҳамон яшил майдонларда жавлон уришмоқда. Дилшод Нуралиев шогирдларининг аввалги ёшдаги терма футболчиларига қараганда фойдали иш коэффициенти бир мунча юқори. Жавоҳир Сиддиқов, Отабек Шукуров, Рустам Ашурматов, Достон Ҳамдамов... Аммо охирги пайтда ҳатто ўсмирлар ва ёшлар термаларимизнинг саралашдан ҳам ўтолмаётгани кишини ранжитади. Албатта, бу ҳолат миллий чемпионатимиз савиясига ўз таъсирини ўтказмай қолмади.


Тузилмасдан бўлиниб кесакбўрон қилинган партия\nФарғона шаҳрида ўтган “Универсиада” спорт мусобақаларининг энг қизиқ воқеаси албатта, ёшгина милиционернинг мамлакат бош вазири Шавкат Мирзиёевнинг йўлини тўсгани бўлди.\nФарғонадаги Олимпия заҳиралари коллежида мусобақаларнинг гандбол, дзюдо, бокс, эркин кураш, юнон-рум кураши каби турлари ўтказилди.\nХавфсизлик чоралари қаттиқ кўрилганлиги боис, мусобақаларга кириш учун ички ишлар вазирлиги томонидан берилган рухсатномалар яъни бейжиклар билан бирга паспорт ҳам талаб этилди.\nМилиционерларга ким келса ҳам паспорт ва бейжигини яхшилаб текшириб, сумкасини кўриб, кейин ўтказиш ҳақида қаттиқ буйруқ берилганлиги боис, улар ҳам ўз ишларини “сидқидилдан” адо этишаётган маҳал бир гала шотирлари қуршовида бош вазир кириб кела бошлади.\nМилиционер ўз бошлиғидан мақтов эшитиш учун у кишини ҳам йўлини шарт тўсиб “қани рухсатномангиз ва паспортингиз” дея саволга тутди.\nВилоят ҳокими, прокурори, вазирлар ҳам “тахта” бўлиб қолишди. Милиционернинг бошлиғи уни нарироққа олиб кетди.\nЯхшилаб ўйлаб қаралса, ёш милиционерда ҳам айб йўқ. У бечора буйруқни бажарди холос. Ундан ташқари Шавкат Мирзиёев халқнинг олдига чиқиб, телевизорда кўриниб, газета-журналлар муқовасини безаб турса эканки, уни ёшу қари бирдек таниса.\nБош вазир ҳеч қачон телевизорда чиқмайди, расми бирор газета ё журналда босилмайди. Шундай бўлгач, халқ уни қаердан танисин. Халқ телевизорга чиқадиган радиода овози кунда кунора эшитилиб турадиган артистни танийди-да. Милиционер бечора ўша халқнинг бир вакили холос.\nМен бу воқеага тасодифан гувоҳ бўлдим. Ҳозир роса милиционерга ачиняпман. Бечора буйруқни ҳалолу пок, бекаму кўст бажараман деб ишсиз қолдиёв.\ndata-title="Бош вазирнинг йўлини тўсган милиционер" data-description="Фарғона шаҳрида ўтган “Универсиада” спорт мусобақаларининг энг қизиқ воқеаси албатта, ёшгина милиционернинг мамлакат бош вазири Шавкат Мирзиёевнинг йўлини тўсгани ..." data-image="https://eltuz.com/wp-content/uploads/2016/05/rasm1490.jpg" data-url="https://eltuz.com/kundalik/196008/" data-services="facebook,odnoklassniki,twitter,telegram" data-counter="ig">


Иқтисодиёт 17:26 / 12.04.2019 50065\nТадбиркор Музаффар Абдурасуловнинг фикрича, айни вақтда ҳамма инфляция даражаси кўтарилишидан хавотирда. Аммо бу асоссиз фикр, чунки валюта эмас, айнан иқтисодиётнинг ўзи қай тарзда бошқарилиши инфляцияга таъсир кўрсатади. Импорт-экспорт пул қадрига таъсир қилиши мумкин, янги купюранинг муомалага чиқарилишидан эмас. Юз минг сўмлик купюранинг бир қатор афзалликлари бор. Жумладан, олиб юриш ва жамғариш учун қулай, банкоматларда нақд пулни ечиб олиш ҳам тезроқ амалга ошади.


"У ота-онасига ёлғиз ўғил фарзанд эди". Намангандаги дала шийпонидан жасади чиққан 8 ёшли бола воқеаси тафсилотлари маълум қилинди (видео) - Darakchi\n"У ота-онасига ёлғиз ўғил фарзанд эди". Намангандаги дала шийпонидан жасади чиққан 8 ёшли бола воқеаси тафсилотлари маълум қилинди (видео)\nЖИНОЯТ 19.11.2020, 12:32\nАввалроқ, 15 ноябрь куни Наманган вилояти Норин тумани Норинкапа маҳалласи ҳудудида жойлашган “Қамбарали ота набираси Бахтиёр” фермер хўжалигининг дала шийпони ўтин хонасидан 8 ёшли мактаб ўқувчиси И.У.нинг мурдаси қотиллик аломатлари билан топилгани хабар қилинган эди.\nАйни пайтда маълум бўлишича, болакай оилада ёлғиз фарзанд бўлган. Бу ҳақда "Замон" дастурида маълум қилинди.\nКелтирилган тафсилотларга кўра, болакай 15 ноябрь куни соат тонги 8:30ларда уй паррандаларини боқиш учун кўчага чиққан ва бедарак йўқолган. Шу куни кечгача бола ота-онаси ва яқинлари томонидан қидирилади. Маҳалла фаолларидан бири Норинкапа маҳалласи ҳудудида жойлашган “Қамбарали ота набираси Бахтиёр” фермер хўжалигининг дала шийпони ўтин хонасидан бола жасади чиққани ҳақида ИИБга хабар беради. Шундан сўнг, жасад қидирилаётган 8 ёшли мактаб ўқувчиси И.У.га тегишли экани маълум бўлган. Мазкур жиноят юзасидан бўлиб ўтган йиғилишда маълум қилинишича, бола ота-онасига ёлғиз ўғил фарзанди экан.\nАйни пайтга қадар қотиллик тафсилотлари тўлиқ очиқланмади. Бош прокуратура ўша куннинг ўзида вилоят прокуратураси томонидан номаълум шахсга нисбатан ЖКнинг 97-моддаси 2-қисми “в, з” бандлари билан жиноят иши қўзғатилиб, ҳозирда фош этиш чоралари кўрилаётганини маълум қилган эди.


Ўзбекистон қандай қилиб очиқ иқтисодиётга айланмоқда – UzAnalytics\nЎзбекистон қандай қилиб очиқ иқтисодиётга айланмоқда\nЛилия Бурунчук, Вольфганг Фенглер, Вибке Шлёмер ва Дарья Тальони. Мақола таржимаси\nЎзбекистон икки йилдирки бозор иқтисодиётига йўналтирилган кенг кўламли ислоҳотлар дастурини амалга оширмоқда. Ҳукумат мамлакат иқтисодиётига учта асосий ўзгартириш киритмоқда: буйруқ ва бошқарувга асосланган иқтисодиётдан бозор иқтисодиётига ўтиш; давлат сектори устувор бўлган иқтисодиётдан хусусий секторни ривожлантиришга йўналтирилган иқтисодиётга ўтиш; ва ёпиқлик ва яккаликдан ҳамкорликка мойиллик ва очиқликка чиқиш. Ушбу ислоҳотлар тобора ўсиб бораётган ташқи номутаносибликлар ва ишсиз ёшлар сони ҳамда бу муаммоларни хусусий сектор ривожланиши эвазига яратиладиган иш ўринларисиз ҳал қилиб бўлмайдиган бўлган бир даврда амалга оширилмоқда.\nЎзгаришларни бир йўсинга солиш жараёнида ахборот алмашинувини ҳал этиш, ташқи омиллар билан машғул бўлиш, ижтимоий товарлар билан таъминлаш ва хавфсизлик тармоқларини яратиш учун ҳукуматнинг ресурсларни асосий тақсимловчи ролини бозорларни бошқариш ва тартибга солиш вазифаларини бажарувчига айлантириш бироз мушкул.\nЎзбекистон учун рақамли иқтисодиёт, Осиёнинг ривожланиб бораётган ўрта синфи ва “Белбоғ ва Йўл” (Belt and Road) ташаббуси каби янги имкониятлар мавжуд. Булардан фойдаланиш учун Ўзбекистон тараққиётга тўсқинлик қилувчи тўртта камомадни ёпиши керак: бандлик, корхоналар, экспорт ва энергия самарадорлиги. Биз буларни мамлакатнинг қуйидаги хусусий сектори диагностикасида таъкидлаб ўтдик.\nБандлик. Ўзбекистондаги меҳнатга лаёқатли аҳоли сони жадал ўсиб бормоқда ва мамлакат ўз ишчи кучидан иқтисодий ўсишни таъминлаш учун фойдаланиши мумкин. 2017 йилда Ўзбекистоннинг меҳнат ёшидаги аҳолиси сони қарийб 23 миллионни ташкил қилган, бу эса умумий аҳоли сонининг 72 фоизидир. Улардан 13 миллионга яқини ишчи кучи сифатида жалб қилинган. 2030 йилга бориб ишчи кучи яна 4 миллионга ошади ва Ўзбекистон бу кўрсаткич бўйича Шарқий Европа ва Марказий Осиё ҳудудида бешинчи энг катта давлатга айланади. Лекин меҳнат ёшидагиларнинг кўпчилиги фаол эмас, ишсиз ёки чет элда меҳнат қилади. Айниқса ёшлар умидсизликда – ҳар 10 нафар 20-24 ёшдаги аҳолидан биттаси ҳатто иш қидиришни хоҳламайди.\nКорхоналар. Иш ўринлари асосан қишлоқ хўжалиги ва хизмат кўрсатиш соҳаларида ҳамда бюджет ташкилотлари расмий секторни эгаллаган. Ҳар беш нафар ишчидан тўрттаси қишлоқ хўжалиги ва кичик турдаги хизмат кўрсатиш соҳасида ишлайди. Ушбу соҳаларнинг мамлакат ЯИМ (Ялпи Ички маҳсулот)даги улуши ҳам ўзи каби кичик. Ҳар уч нафарининг бири бюджет ташкилотларида ишласа, яна биттаси ўз шахсий бизнесига эга. Бу эса тез ривожланадиган ўрта турдаги корхоналарни “йўқотилган боғловчи”га айлантиради. Зеро мамлакатда ўзининг салоҳияти даражасида фаолият юрита олмаётган йирик бюджет ташкилотлари ҳамда 70 фоизи ҳеч қандай қўшимча ишчи ёлламайдиган кичик фирмалар ҳамон ҳукмрон.\nЭкспортлар. Ўзбекистоннинг экспортдаги рақобатбардошлиги сўнгги 10 йилликда ёмонлашиб бормоқда. Ночор тадбиркорлик муҳити ва жаҳон бозорларидан олисда бўлиш Ўзбекистонни глобал қиймат занжирларига тез қўшилиб кетишига тўсқинлик қилиб келмоқда. Шу билан бирга, қўшни Қозоғистоннинг рақобатбардошлиги жаҳонда 14 фоизга, Шарқий Осиё ва Тинч Океани минтақасида эса ўртача 42 фоизга ошди. Осиёда тобора ўсиб бораётган истеъмолчилар синфининг пайдо бўлишини ҳисобга олганда, Ўзбекистоннинг савдо-сотиқдаги кучсизланиб бораётган рақобатбардошлиги улкан йўқотилган имкониятни англатади. Яхшиланган иқтисодий муҳитда, ўзбек товар маҳсулотлари ва хизматлари Ғарбий Европа ва Шарқий Осиёда каттароқ бозорларга хизмат қилиш имкониятига ва уларга етиб бориш учун яхшироқ шароитларга эга бўлади.\nЭнергия самарадорлиги. Энергоресурслардан самарали фойдаланиш борасида Ўзбекистоннинг натижалари паст ва у бу соҳада дунёдаги энг қуйи кўрсаткичга эга бўлган мамлакатлардан бири ҳисобланади. Энергиянинг исроф бўлиши, сувдан фойдаланиш ва ЯИМ бирлигига нисбатан CO2 чиқиндилари кўрсаткичлари дунё бўйича энг юқорилардан биридир. Норентабел кимё ва нефт-кимё саноатлари бу муаммога салмоқли ҳиссаларини қўшадилар. Электр энергиясини субсидия қилиниши атроф-муҳитга етказилаётган зарарни кучайтиради ва мантиққа зид бориб, бошқа саноат корхоналари фаолиятига ҳалақит беради: паст электр энергия нархлари унинг ҳаддан зиёд кўп ишлатилишига олиб келади – айниқса қиш мавсумида – ва электр энергияси танқислигини келтириб чиқаради.\nУшбу камчиликларни бартараф қилишда Ўзбекистон хусусий сектор учун янги имкониятлар яратмоқда. Янада барқарор ва юқори ҳақ тўланадиган иш ўринларини ярата оладиган ташқи савдога алоқадор бўлган секторларда бундай имкониятлар энг юқори. Жаҳон банки ва Халқаро Молия Корпорацияси жамоаси иқтисодиётнинг Ўзбекистоннинг гуллаб яшнаши учун муҳим бўлган тўртта жиҳатига назар ташлади.\nҲар томондан қуруқлик билан ўралган мамлакат сифатида Ўзбекистон учун ҳаво йўли орқали алоқа муҳим ҳисобланади. Сайёҳлар йўл ёки темирйўл орқали келишмайди ва Ўзбекистоннинг аксарият моллари, айниқса, юқори қийматли ва тез бузиладиган маҳсулотлари ишончли ва рақобатбардош ҳаво транспорти ва логистика бўлишини тақозо қилади. Ўзбекистон яқинда ўзининг виза режимини либераллаштирди. Энди у Ўзбекистон Ҳаво Йўлларини иккови ҳам давлат компаниялари бўлган Emirates ва Сингапур Airlines компанияларидан андоза олиб, ривожланаётган лекин, муросасиз бозорда рақобатбардош қилиши лозим. Туб ислоҳот бу – функцияларни бўлишдан иборат бўлиб, яъни компания, аэропорт бошқаруви ва авиадиспетчерлик хизмати бир-биридан ажратилиши ва мустақил тартибга солувчи структура таъсис этилиши керак. Бироқ, мамлакат, аввало, жиддий қарз муаммосини ҳал қилиши лозим.\nЎзбекистоннинг энди шаклланаётган рақамли иқтисодиёти универсал ва ҳамёнбоп инфратузилма барпо этиш учун улкан ислоҳотлар ва сармояларни талаб қилади. Дунё бўйлаб ҳукуматлар телекомларни давлат корхоналаридан шиддат билан ривожланаётган рақамли ривожланиш секторларига айлантиришмоқда. Бироқ Ўзбекистон ортда қолмоқда. У мустаҳкам малакалар базасини яратиши ва муваффақиятли фаолият юритаётган “янги иқтисодиёт” ўзбек компанияларининг тажрибасидан фойдаланиши мумкин. Ҳаво йўли орқали алоқа каби функцияларни бўлиш ва давлатнинг таъсир доирасини қисқартириш ҳам муҳим ҳисобланади.\nКимё саноати улкан потенциалга эга ва модерназацияга тайёр. Ўзбекистон табиий газ ва менерал ўғитлар ва ишлаб чиқариш учун зарур бўлган метанолдан олинадиган маҳсулотларни ишлаб чиқаришда муҳим бўлган калийли ва фосфатли рудаларга эга бўлиши билан ўзига хос ҳисобланади. Бу ҳолат Ўзбекистонни минтақадаги кучли иштирокчилардан бирига айлантирди. Бироқ кимёвий моддаларни ишлаб чиқариш шу билан бирга углерод чиқиндиларини ҳам юзага келтиради, ва Ўзбекистонни энергия самарадорлиги нуқтаи назаридан дунёдаги энг ортда қолган мамлакатга айлантиради. Модернизация ва самарадорликни ошириш бўйича талайгина тез эришилган ютуқлар мавжуд. Секторда давлат корхоналари билан биргаликда қўшма корхоналар таркибида фаолият кўрсатаётган чет эл компаниялари ҳам мавжуд, ва айримлари хусусийлаштиришга қизиқиш билдирмоқда. Кимё саноатини модернизация қилиш Ўзбекистоннинг рақобатбардошлигини оширади ва уни янада энергоресурслардан тежамкорлик билан фойдаланадиган мамлакатга айлантиради.\nМева – сабзавотчилик сектори ҳам муҳим. Чунки йиллик экспорт ҳажми 1 миллиард долларни ташкил қилади. Бироқ, Ўзбекистон ўзининг нисбий устунлигидан фойдаланмаяпти. Экспортнинг 80 фоизини қўшни Қозоғистон ва Россияга кетаётган янги маҳсулотлар ташкил қилади. Лекин салоҳияти ва бозорларгача бўлган масофа нуқтаи назаридан Ўзбекистон Осиёнинг “Калифорния”си бўлиши мумкин; у Европа ва Шарқий Осиёга экспорт қилиши мумкин бўлган юқори қийматли маҳсулотларни ишлаб чиқаради. Баъзи ҳолларда унинг рақобатчилари кам: Шарқий Осиёга гилосларни Калифорния ва Вашингтон етказиб беради. Туркия ва Эрон ёнғоқ ва қуритилган меваларни Европага етказиб беради. Яқинлиги ва сифатга бўлган талаблар қуйи бўлгани учун Ўзбекистон Россия ва Қозоғистонга экспорт қилади, ваҳоланки, Европа ва Шарқий Осиёда нархлар анча юқори.\nБу кенг кўламли ислоҳотлар улкан ютуқларга олиб келиши билан бир вақтнинг ўзида кўпгина муаммоларни келтириб чиқариши ҳам мумкин. Бундан ташқари бу ислоҳотларни бошлаш ва улар суратини ушлаб туриш мушкул. Бироқ қатъиятли бўлишнинг мукофоти сифатида Ўзбекистон янада рақобатбардош, очиқ ва бадавлат жамият бўлиш каби мақсадларига эришади.


ЎзА - Паррандачиликни ривожлантиришга имтиёзлар берилади\n14.11.2018 17:11:14 Чоп этиш версияси\nПаррандачиликни ривожлантиришга имтиёзлар берилади\nЧетдан келтириладиган парранда озуқа ва озуқа қўшимчалари, ветеринария препаратлари божхона тўловларидан озод этилади\nМамлакатимизда паррандачилик соҳасини ривожлантириш ва экспортга мўлжалланган тайёр маҳсулотлар ишлаб чиқариш ҳажмини ошириш ва турларини кенгайтириш, шунингдек, аҳолини маҳаллий ишлаб чиқарилган сифатли ҳамда арзон паррандачилик маҳсулотлари билан таъминлаш бўйича изчил чора-тадбирлар амалга оширилмоқда. Бироқ, шу билан бирга, соҳага замонавий технологияларни жорий этиш, ишлаб чиқариш жараёнини модернизация қилиш ва тайёр паррандачилик маҳсулотлари экспортини кенгайтиришга тўсқинлик қилаётган айрим камчиликлар ҳам йўқ эмас.\nЖорий йилнинг 13 ноябрида Ўзбекистон Республикаси Президентининг “Паррандачиликни янада ривожлантириш бўйича қўшимча чора-тадбирлар тўғрисида”ги қарори имзоланди. Мазкур ҳужжат соҳада мавжуд муаммо ва камчиликларни бартараф этиш баробарида уни янги босқичга олиб чиқишга хизмат қилади.\nПарранда етти хазинанинг бири дейилади. Мамлакатимизда парранда, хусусан, товуқ, куркаларни боқиш худди қўй-қўзилар каби азалдан кенг тарқалган. Ҳарқалай, саҳарда хўроз қичқириғидан уйғониб катта бўлганлар орамизда кам эмас! Паррандада барака бор, бир катакка иккита товуқ ташлаб қўйганнинг оғзи кунда-кунора янги тухумдан баҳраманд, қорни тўқ. Агар қунт қилинса, ана шу паррандадан каттагина даромад орттириш, нафақат ўзининг балки бутун бир халқнинг қорнини тўйдириш, орттириб, ўзга юртларга ҳам илиниш мумкин. Бу эса катта даромад дегани, ҳам фуқарога, ҳам давлатга қўшимча фойда.\nКейинги йилларда соҳада анчагина ишлар қилинди, паррандачилик билан шуғулланишни касб қилган тадбиркорлар сафи кенгайди, бунинг натижасида парранда маҳсулотлари кўпайди, қўшимча иш ўринлари яратилди. Бироқ қўлга киритилган ютуқлар ҳали денгиздан томчи, соҳада эса фойдаланилмаган имкониятлар жуда кўп.\nДавлат раҳбарининг “Паррандачиликни янада ривожлантириш бўйича қўшимча чора-тадбирлар тўғрисида”ги қарори юртимизда соҳани янада ривожлантиришга қаратилгани билан аҳамиятлидир. Бунда бир нечта устувор йўналишлар белгилаб олинган. Мисол учун, 2019 йилда аҳолини етарли миқдорда парранда маҳсулотлари билан ҳамёнбоп нархларда таъминлаш ҳамда экспорт салоҳиятини ошириш мақсадида парранда сонини 80,78 млн. бошга, тухумни 7,48 млрд.га, парранда гўшти ишлаб чиқаришни 191,4 минг тоннага етказиш режа қилиб олинмоқда.\nБир товуққа ҳам дон, ҳам сув керак, деганларидек, келаси йилдаги режалар катталигини ҳисобга олиб, ҳозирдан емишнинг ташвишини қилиш лозим бўлади. Хомаки ҳисоб-китобларга кўра, 2019 йилда озуқа учун камида 593 минг тонна буғдой зарур бўлар экан. Жорий йилдаги эҳтиёжимиз 515 мингдан сал зиёдроқни ташкил этди. Бундан ташқари ҳали маккажўхори, соя, кунгабоқар кунжараси ва бошқа дармондорилар бор, демак ҳаммасини етиштириш учун ер, экин майдонлари керак бўлади.\nҚарор билан жўжанинг тухумдан чиқиб, то тайёр маҳсулот сифатида истеъмолчига етиб бориш жараёнларини ўзида тўла мужассамлаштирган паррандачилик кластерларини ташкил этиш ҳам кўзда тутилган. 2019 йилда уларнинг 13 тасини ишга тушириш режалаштирилмоқда. Шунингдек, бир йўла 21 та паррандаларни сўйиш ва бўлаклаш цехлари, 17 та паррандачилик маҳсулотлари ва чиқиндиларини қайта ишлаш ҳамда 9 та озуқа компонентларини ишлаб чиқариш қувватларини ҳам фойдаланишга топширишга ҳозирлик кўрилмоқда.\nСоҳа сердаромад бўлишида паррандаларнинг соғлом парвариши ҳам асосий мезонлардан бири. Бугун ньюкасл, бронхит, юқумли ринит ва грипп каби бир нечта юқумли парранда касалликлари кенг тарқалган-ки, уларнинг оқибатида йилига 2-3 млн. бош парранда йўқотяпмиз, бу 10-15 млрд. сўм дегани. Шу боис қарорга мувофиқ, жойларда махсус илмий-диагностика лабораторияларини очиш ҳам долзарб вазифа қилиб қўйилмоқда.\nСоҳани молиявий қўллаб-қувватлаш “Ўзсаноатқурилишбанк” зиммасига юклатилган. Шу мақсадда унинг устав капиталидаги давлат улуши Ўзбекистон Республикаси Тикланиш ва тараққиёт жамғармаси ҳисобидан 50 млн. АҚШ долларига оширилмоқда.\nСоҳага жалб этилаётган маблағлар ўзини оқлаши ва албатта, фойда келтириши зарур. Демак, экспорт ҳажмини ҳам оширишимиз даркор. Экспортбоп маҳсулот тайёрлаш учун уни жаҳон, хусусан, “Ҳассп”, “Исо” ва “Ҳалол” стандартларига мослаштириш талаб этилади. Шунда, энг аввало қўшни республикалар ва бугун гўшт маҳсулотларига катта эҳтиёж сезилаётган яқин Шарқ мамлакатлари билан савдони йўлга қўйишимиз мумкин бўлади. 2019 йилда 37 млн. долларлик парранда маҳсулотини экспортга чиқариш кутилмоқда. Бу ҳажмнинг 9,1 миллиони Тошкент шаҳрига, 6 миллиони Самарқандга яна 3 миллиони Андижон вилоятига тўғри келади.\nАна шундай натижаларга эришиш учун бир қанча имтиёзларни жорий этиш ва қулайликлар яратиш белгилаб берилди.\nЖумладан, 2021 йилнинг 1 ноябрга қадар:\n•\tнаслли она товуқ ва барча турдаги технологик асбоб-ускуналар сотиб олиш, парранда етиштиришни ташкил этиш, парранда маҳсулотларини қайта ишлаш ва сақлаш, инкубация цехларини ташкил этиш, бино-иншоотларни қуриш, таъмирлаш, махсус техника, эҳтиёт қисмлар ва бошқа асосий воситалар;\n•\tчетдан келтирадиган парранда озуқа ва озуқа қўшимчалари, ветеринария препаратлари божхона тўловларидан озод этилади.\n•\tпаррандачилик хўжаликлари томонидан импорт қилинаётган ем бўладиган донни темир йўл орқали ташишда, истисно тариқасида, МДҲ темир йўллари тариф сиёсатининг 35 фоизидан кўп бўлмаган миқдорда чегирма берилади;\n•\tпаррандачилик хўжаликларига талаб қилинадиган дон маҳсулотлари\nҳар ойда биржа савдоларига қўйиб борилади;\n•\tбарча паррандачилик хўжаликларини “Паррандасаноат” уюшмасига аъзо бўлиши учун мақбул шарт-шароитларни яратилади;\n•\tреспубликада соя ва кунгабоқар донларини қайта ишлаш бўйича замонавий корхоналар ташкил этилади;\n•\tдеҳқон бозорлари ва аҳоли гавжум бўлган ҳудудларда парранда маҳсулотларини сотиш учун намунавий савдо фирма дўконлари ташкил этилади.\nПаррандачилик қишлоқ хўжалигининг асосий бўғини ҳисобланади. Парранда гўшти эса истеъмол нуқтаи назаридан эндиликда дунёда иккинчи ўринда турибди ва унга бўлган талаб тобора ошиб бормоқда. Айни пайтда жаҳонда бир триллион 360 минг дона тухум ишлаб чиқарилади. Унинг 40 фоизи эса Хитойга тўғри келмоқда. Яқин 90- йилларда ҳам хитойликлар соҳада етакчи эмас эди. Бироқ, кейинги йилларда амалга оширилган ислоҳотлар ушбу мамлакатни паррандачиликда биринчи рақамли экспортчи мамлакатга айлантирди. Демак, ҳаракат қилса, эришиб бўлмас марранинг ўзи йўқ. Ишонамизки, давлатимиз раҳбари томонидан имзоланган ушбу қарор юртимизда паррандачиликни йирик ишлаб чиқариш агросаноатига айлантиришга туртки бўлади. Бу эса биринчи галда эл дастурхонининг тўкин, таом рационининг янада бой бўлишига, Ўзбекистонни эса паррандачилик ривожланган мамлакатлар сафига чиқиб олишига хизмат қилади.


Санъода конференция ўтказаётган уламоларга - | Hizb-Uzbekiston.info\nHome›МАТБУОТ БАЁНОТИ›Санъода конференция ўтказаётган уламоларга\nСанъода конференция ўтказаётган уламоларга\n2021 йил 28 октябрда Санъода Яман Уламолар Уюшмаси Вақфлар бош бошқармаси билан ҳамкорликда «Исломий бирлик… имконият ва муаммолар» номли конференция ўтказди. Конференция онлайн тарзда ўтказилиб, унда Фаластин, Ироқ, Ливан, Жазоир ва Эрондан иштирокчилар қатнашди. Аллоҳ Субҳанаҳу бундай деган:\n«Аллоҳдан бандалари орасидаги уламоларгина қўрқурлар» [Фотир 28]\nРосулуллоҳ ﷺ бундай марҳамат қилганлар:\n«الْعُلَمَاءُ وَرَثَةُ الأَنْبِيَاءِ»\n«Уламолар анбиёлар меросхўрларидир». (Абу Довуд ва Термизий Абу Дардо розияллоҳу анҳу орқали ривоят қилган).\nБиз илми нофега эришган ва холис амал қиладиган олимнинг даражоти баёнини мазкур ояти карима ва ҳадиси шариф билан бошламоқни истадик. Аллоҳ Таоло яна бундай деган:\n﴿قُلْ هَلْ يَسْتَوِي الَّذِينَ يَعْلَمُونَ وَالَّذِينَ لاَ يَعْلَمُونَ إِنَّمَا يَتَذَكَّرُ أُولُو الْأَلْبَابِ﴾\n«Айтинг: Биладиган зотлар билан билмайдиган кимсалар баробар бўлурми?! Дарҳақиқат фақат ақл эгаларигина панд-насиҳат олурлар» [Зумар 9]\nМаълумки, Росулуллоҳ ﷺ Қуръони каримни фақат қироат учун эмас, балки ер юзидаги одамларга татбиқ этиш учун ҳам келтирганлар. Шунинг учун Қуръон ҳадларини қоим қиладиган, ҳукмларини амалда татбиқ қиладиган, жиҳодни тўғри амалга оширадиган, адолатга амал қиладиган, бутун дунёга яхшиликни тарғиб қилувчи давлат бўлиши керак. Буни Росулуллоҳ ﷺнинг сийратларида аниқ кўриш мумкин. Дарҳақиқат, ул зот Маккаи Мукаррамада Аллоҳга даъват қилдилар, сўнг куч-қудрат аҳлидан ўн марталаб нусрат талаб қилганлар… Ва ниҳоят Аллоҳ ул зотга Мадинаи Мунаввара ансорлари билан нусрат берди. Ана шунда ҳижрат амалга ошиб, давлат барпо этилди, сўнг фатҳлар бўлди ҳамда даъват ва жиҳод орқали Ислом дунёга ёйилди.\nУшбу конференциянгизнинг номи «Исломий бирлик… имконият ва муаммолар», деб аталгани учун биз сизга мусулмонларнинг бирлигини баён қилмоқни лозим топдик. Мусулмонларнинг бирлиги фақатгина битта халифа ҳукмронлиги остидаги битта давлат соясида амалга ошади. Ушбу давлатни қандай барпо этишнинг шаръий тариқати бор бўлиб, буни саййидимиз Муҳаммад мустафо ﷺ амалда кўрсатиб берганлар.\nМусулмонлар азизлигининг ҳамда куч-қудратининг манбаи бўлган Халифалик давлатини қоим қилиш орқали Ислом умматини бирлаштириш учун фаолият қилиш мусулмонларнинг тақдирий масаласи бўлишдан ташқари, фарз ва фарзларнинг тожи ҳамдир. Зеро, Халифалик давлати Исломни татбиқ қиладиган давлатдир. Аллоҳ Таоло Росули ﷺга хитобан бундай деган:\n﴿فَاحْكُم بَيْنَهُمْ بِمَا أَنزَلَ اللهُ وَلَا تَـتَّـبِعْ أَهْوَاءَهُمْ عَمَّا جَاءَكَ مِنَ الْحَقِّ﴾\n«Бас, одамлар ўртасида Аллоҳ нозил қилган нарса билан ҳукм қилинг ва Сизга келган Ҳақдан юз ўгириб, уларнинг ҳавойи нафсларига эргашманг!» [Моида 48]\nЯна бундай деди:\n«Улар ўртасида Аллоҳ нозил қилган нарса билан ҳукм қилинг, уларнинг ҳавойи нафсларига эргашманг ва Аллоҳ Сизга нозил қилган ҳукмларнинг айримларидан Сизни буриб фитнага солиб қўйишларидан эҳтиёт бўлинг!» [Моида 49]\nИслом билан илмонийликни, Ислом бошқаруви билан капиталистик демократик республика бошқарувини, Исломдаги иқтисод низоми билан ричаглари Халқаро Валюта Фонди ва Жаҳон банки бўлган капиталистик иқтисод низомини, ватанпарварлик ришталарига асосланган ва мустамлакачи кофир чизиб берган чегараларга амал қиладиган давлат билан Ислом ақидасига асосланган, ватанпарварлик сарҳадларига амал қилмайдиган ва исломий юртларни бирлаштириш учун ҳаракат қиладиган давлатни, конституцияси илмоний бўлган ва Франциядан олинган давлат билан конституциясининг манбаси Аллоҳнинг Китоби ва Росулининг суннати бўлган давлатни ўзаро аралаштириб юборган давлат соясида Ислом бошқаруви амалга ошмайди.\nИсломни давлатсиз тўлиқ татбиқ этиб бўлмайди. Чунки халифасиз унинг ҳукмларини амалга ошириб бўлмайди. Ҳадлар фақат имом билан, яъни халифа билан амалга оширилади, фатҳлар фақат халифа билан бўлиши мумкин, Ислом дахлсизлиги фақат халифа билан қўриқланади. Росулуллоҳ ﷺ\n«Имом-халифа қалқондир, унинг ортида туриб жанг қилинади, у билан ҳимояланилади», дея ҳақ сўзни айтганлар. (Муттафақун алайҳи).\nДарҳақиқат, Ислом давлатининг на қадар муҳимлиги ҳар доим саҳоба розияллоҳу анҳуларнинг кўз ўнгидан кетмаган. Мўминлар амири Умар розияллоҳу анҳу саҳобаларни тўплаб, қайси муҳим воқеа ҳижрий сананинг бошланиши бўлиши кераклигини улар билан муҳокама қиладилар. Дарҳақиқат, Росулуллоҳ ﷺнинг таваллудлари, пайғамбар бўлган кун ҳамда ҳижрат буюк воқеалар эди. Шунда Али розияллоҳу анҳу ҳижратни тарихнинг бошланиши сифатида қабул қилиш керак, чунки ҳижрат билан давлат барпо этилди ва мусулмонлар қадр топди, деб айтди… Саҳобалар бу фикрни қабул қилдилар. Ҳолбуки, Пайғамбаримиз ﷺнинг таваллуд ва пайғамбар бўлган кунлари ҳам тарихий воқеа эди. Бироқ саҳобалар ҳижрий тақвим бошланиши учун ҳижратни ва Ислом давлатининг барпо этилишини танладилар.\n1953 йилда Қуддусда ташкил топган Ҳизб ут-Таҳрир Халифалик мусулмонларнинг тақдирий масаласи эканини, уни барпо этиш фарзлигини англаб етди. Шунинг учун ҳам у Халифаликни барпо этиш йўлида ярим асрдан бери фаолият қилиб келмоқда. Бу даврда Ҳизб аъзолари ҳибсга олинди, қамалди ва қийноқларга юз тутди. Айрим исломий юртларда қийноқлар туфайли кўплаб Ҳизб аъзолари шаҳид бўлди… Шунга қарамай, улар Аллоҳ учун маломатчининг маломатидан қўрқмай, ҳақ устида собит турдилар, Аллоҳ ва Росулига имон келтириб, холис ва ростгўй бўлдилар. Ниҳоят, барча кофир ва уларнинг малайлари турли хил чалғитув ва тузоқлар қўйишига қарамай, Халифаликни халқ талабига айлантиришга муваффақ бўлдилар.\n﴿وَقَدْ مَكَرُوا مَكْرَهُمْ وَعِنْدَ اللهِ مَكْرُهُمْ وَإِنْ كَانَ مَكْرُهُمْ لِتَزُولَ مِنْهُ الْجِبَالُ﴾\n«Дарҳақиқат, улар ўзларининг макр-ҳийлаларини қилдилар. (Лекин) агар уларнинг макрлари сабабли тоғлар емирилиб кетадиган бўлса-да, уларнинг (бу) макр-ҳийлалари Аллоҳ ҳузурида (маълумдир)» [Иброҳим 46]\nБас, ушбу конференцияни ўтмишдаги бошқа конференциялар каби қилманг. Конференцияда «Муқаддас даргоҳлар ҳур мўминларнинг қўли билан озод этилишига жуда яқин қолди», «Конференциямиз Ислом байроғи остида Ислом Умматининг бирлигини таъминлаш мақсадида ўтказилди» каби жарангдор шиорлар янгради. Бу шиорларда, яъни конференция сарлавҳасида ҳам, Ислом Умматининг бирлигини таъминлаш режасида ҳам Исломнинг шаръий минҳожига ҳатто ишора қилиб қўйилмаган. Конференция сарлавҳасида иштирокчилар қўллашлари мумкин бўлган имкониятлар ҳамда улар четлаб ўтишлари керак бўлган муаммолар ҳақида гапирилади, холос. Хўш, Ислом ва мусулмонларга қарши уруш очган, 2001 йилдан бери «терроризм» номи билан Исломга қарши очиқдан-очиқ кураш олиб бораётган Американинг малайлари ҳамда АҚШ бошчилигида капиталистик тузумни татбиқ қилаётганлар мусулмонларни бирлаштириши ва Исломни татбиқ қилиши мумкинми?\nМусулмонларни бирлаштиришга даъват қилаётганлар барча саъй-ҳаракатларини мусулмон Уммати фарзандлари ўртасидаги жангда ўзаро қон тўкилишини тўхтатиш учун сарфлашлари ҳамда ҳақиқий кофир душманларига қарши курашиши учун Умматга барча имкониятларни қилиб беришлари лозим. Шунингдек, ла илаҳа иллаллоҳ байроғини бошлари узра баланд кўтариб, республика бошқарувига ҳам, унинг шиорларига ҳам эргашмасликлари, кофирлар ва уларнинг ташкилотлари қўлига болта уриб, Халқаро Валюта Фонди ва Жаҳон Банкини мамлакатдан қувиб чиқаришлари, улар томондан берилган судхўрлик кредитларини рад этишлари ҳамда Яман масаласида БМТ, Халқаро тизим ва АҚШ консуллигини эмас, балки Исломни ҳакам қилишлари шартдир.\nРосулуллоҳ ﷺнинг Ислом давлатини барпо этиш ва Аллоҳ нозил қилган аҳкомлар билан ҳукм юритишдаги тариқати аниқ-равшан бўлиб, замон ва макон ўзгариши билан ўзгармайди. Ушбу тариқат Исломга даъват қилиш билан бошланиб, Мадинада давлат барпо этиш билан тугаган. У уч босқичдан иборат бўлиб, биринчиси, Ислом ақидасини фикрий қоида ва етакчилик сифатида қабул қилган, Ислом ва унинг аҳкомларини онгли равишда тушунадиган, Ислом давлатини барпо қилишда Исломдан бошқа тариқатни қўлламайдиган бир уюшмани таъсис этишдан иборат. Росулуллоҳ ﷺ асҳобларини Маккада Арқам ибн Абу Арқам розияллоҳу анҳунинг ҳовлисида худди шу шаклда тарбия қилиб, улардан исломий шахсияларни етиштириб чиқарган. Иккинчиси эса, бугунги кунда бизга киритилган барча капиталистик фикрларга қарши чиқиш, уларнинг ботиллигини фош қилиш, ифлосликларини тушунтириш ва уларнинг ўрнига Ислом фикрларини киритиш ҳамда бугун ҳам худди кечагидек, Ислом ва мусулмонларга қарши тил бириктираётган кофир Ғарбнинг фитналарини очиб бериш учун сиёсий тўқнашувга киришиш ва куч-қудрат аҳлидан нусрат талаб қилиш босқичидир. Учинчиси, Ислом давлатини барпо этиш ва Ислом билан ҳукм юритиш учун бошқарувни қўлга олиш, кейин эса, барча мусулмон юртларини Муҳаммад ﷺнинг байроқлари бўлмиш Уқоб байроғи остига киритиш босқичидир.\nЭй уламолар, шуни яхши билингки, Аллоҳ Субҳанаҳу ва Таоло мўътадиллик номи билан Ғарб тариқати бўйича Исломни татбиқ илишга чақираётганларнинг ҳамда ҳақ ва тўғриликдан четга чиққан ҳолда Исломни ҳакам қилиш ва мусулмон юртларини бирлаштиришни даъво қилаётган кимсаларнинг асл юзини очиб ташлайди.\nТо Аллоҳ Таоло ҳақнинг ғалаба қозонишини таъминлаб, ростгўй мусулмонларга Ўз нусрати ва қўлловини нозил қилгунга қадар капиталистик Ғарб, айниқса, жиноятчи АҚШ ва маккор Британия ҳақиқатнинг ошкор бўлишига йўл қўймаслик учун турли ўйинларни ўйнашда давом этади.\nЎз аҳлини асло алдамайдиган Ҳизб ут-Таҳрир сизларни Пайғамбарлик минҳожи асосидаги иккинчи рошид Халифалик давлатини барпо этишга даъват қилади. Росулуллоҳ ﷺ марҳамат қилганлар:\n«Кейин Пайғамбарлик минҳожи асосидаги Халифалик бўлади». (Имом Аҳмад Нўмон ибн Башир розияллоҳу анҳудан ривоят қилган). Аллоҳ Таоло бундай деган:\n«Эй мўминлар, Аллоҳ ва Унинг Пайғамбари сизни абадий ҳаёт берадиган нарсага даъват қилар экан, уни қабул қилинглар» [Анфол 24]\nҲизб ут-Таҳрирнинг Ямандаги матбуот бўлими\nЖаҳон Банки Туниснинг қолган ресурсларини ҳам еб тугатиш учун улкан ислоҳотлар ўтказишга буюряпти Аллоҳнинг изни ила яқинда барпо бўлажак Пайғамбарлик минҳожи асосидаги Халифалик золимона солиқлар солиш билан камбағаллар тинкасини қуритмайди, балки давлатни улкан даромадлар билан таъминлайди Ҳукумат одамлар ҳаётини сақлашни ҳужжат қилиб, карантин вақтини узайтирмоқда ва илгари қўллашга журъат қилолмаган чораларни қўлламоқда Куч-қудрат аҳли ҳукмдорлардан халос бўлмоғи лозим, чунки улар бизга қарши жосуслик қилиши ва Афғонистонга ҳужум уюштириши учун ҳаво ҳудудларимизни АҚШга очиб беришмоқда\nTagsЖаҳон БанкиИсломий бирликХалқаро Валюта ФондиЯман Уламолар Уюшмаси


ПСИХОЛОГ МАСЛАҲАТИ: Ота-она олдида айбдорлик ҳиссини енгиллатиш йўллари • NeMolchi.uz\nBosh sahifa Jabrlanganlarga maslahat ПСИХОЛОГ МАСЛАҲАТИ: Ота-она олдида айбдорлик ҳиссини енгиллатиш йўллари\nПСИХОЛОГ МАСЛАҲАТИ: Ота-она олдида айбдорлик ҳиссини енгиллатиш йўллари\nУлғайдингиз, мустақил ҳаёт кечиряпсиз, ота-она қарамоғидан чиққансиз. Балки улардан алоҳида яшаётгандирсиз. Аммо неча ёшга кирмайлик, ота-онамиз учун ҳар доим бола бўлиб қоламиз ва улар биз ҳақимизда қайғуришдан тўхтамайди. Баъзиларимиз катта ҳаётни осонлик билан бошлаб оламиз ва ортимизда ота-онамизнинг дуоси борлигини ҳис қилиб, муваффақиятларга эришамиз. Лекин орамизда шундай инсонлар борки, мустақил ҳаётга ўтгиси келмайди, ота-онасидан йироқлашаётгани учун ўзини айбдордай ҳис қилади.\nОилада муносабатлар қанчалик соғлом бўлса, ота-она боласини мустақил ҳаётга шунчалик осон кузатади. Бундай муносабатларда ота-она боласини мустақил шахс сифатида тарбиялайди. Зеро, ҳар қандай ота-она фарзандига бутун умр устун бўла олмаслигини тушуниб етиши керак. Агар акси бўлса, бола ҳаётда ўз ўрнини топа олмайди ва ўзига шончи мустаҳкам бўлмайди. У оила қурганида ҳам, ўз муаммолари билан ота-онасини безовта қилаверади. Ўзига ишонмайдиган ота-оналар ҳам боласини мустақил ҳаёт оқимига қўйиб юборишни истамайди. Улар учун ҳамма нарсани назорат қилиш биринчи ўринга чиқади. Гўёки меҳр-муҳаббат кучлидай кўринади, лекин бунинг замирида катталарнинг ўзига ишонмаслиги, фарзандларини фақат ўзига ёрдамчи сифатида катта қилиш истаги яширин бўлади. Тўғри, фарзанд наслнинг давомчиси, ота-она тиргаги, кўмакчиси ҳисобланади. Аммо унутмаслик керак, фарзанднинг ҳам ўз ҳаёти бор. Айниқса, улар улғайганда фақат сиз чизган чизиқ бўйлаб юрмаслиги мумкин, шундай экан, ота-оналар фарзандининг мустақил фикрларини ҳурмат қилиши керак.\nОта-оналар қаттиқ назорат қилиш орқали, фарзандини бало-қазолардан сақлаб қоламиз деб ўйлайди. Аслида эса ҳаммаси тақдир измида, инсонни минг ўраб-чирмаб авайламанг, агар тақдир истаса, уни турли йўлларга солиши мумкин. Шунинг учун фарзандлар бир неча муҳим қоидаларни доимо ёдда тутиши керак. Ҳар бир инсоннинг ўз ҳаёти бор ва сизнинг ҳаётингиз бу фақат сизга тегишли масъулият. Буни худбинлик, деб ўйламанг. Ота-онам мен ҳақимда қайғуряпти экан, деб фикрлаб, бутун оғирлигингизни уларга солманг. Бу билан уларнинг хавотирини оширасиз. Сиз мустақил қарор қабул қилишингизни исботлашингиз керак. Бунинг учун ота-онангиз билан муносабатларингизни бироз ўзгартириб кўринг. Яъни ташаббусни ўз қўлингизга олинг. Ҳар қандай вазиятда «улғайганингизни» ҳис этинг. Ота-онангизнинг барча ташвишларини сокинлик билан қабул қилинг, ваҳима кўтарманг. Ёши ўтиб бораётган ота-онангиз ичида меҳр-муҳаббатга муҳтож кичкина бола яшайди, шундай экан, шу меҳрни кўпроқ сиз беринг.\nОта-онангиз қўнғироқ қилишини кутманг, ўзингиз сим қоқинг, чақиришидан олдин боринг. Шу тариқа сиз улардаги хавотирни камайтирасиз ва “боламиз катта бўлиб, биз ҳақимизда қайғуряпти” деган фикрларни пайдо қиласиз. Агар сизга нотўғри маслаҳатлар беришаётганини сезиб қолсангиз, дарров аччиқланманг, аввалига қулоқ солинг, кейин секингина ўз фикрингизни ҳам қўшиб қўйинг.\nЭнг яқин дўстларингиз – ота-онангиздир. Уларни авайланг, ҳурмат қилинг, хизматида бўлинг. Лекин шуни ҳам унутманг-ки, улар учун боқиманда фарзандга айланманг. Аксинча, ташаббусни ўз қўлингизга олиб, ота-онани ортиқча ташвишлардан халос қилинг. Илгари сиз уларнинг ёрдамига муҳтож бўлгансиз, энди эса навбат уларники. Сабр, меҳр, тўғри фикр билан фарзандлик бурчингизни адо қилинг!


Россия президенти бизнес-омбудсмани: МТСга репрессив чоралар қўлланмоқда - BBC O'zbek\nImage caption Ўзбек расмийлари "МТС-Уздунробита"га қўяётган молиявий зарар миқдори ҳам бир неча юз миллионлаб долларга ўсиб бормоқда.\nЎзбекистоннинг Алоқа ва информация агентлиги Хўжалик Судига "Уздунробита" ширкатини барча лицензияларидан маҳрум қилишни сўраб мурожаат қилган.\nАйни пайтда Россиядаги Менеджерлар Ассоциацияси Ўзбекистонда муаммога дуч келган ёки келаётган россиялик ширкатлар раҳбарларини ўз бизнес ва ходимларини Ўзбекистон "ҳукуматининг ўзбошимчаликларидан муҳофаза қилиш учун бирлашиш"га чақириқ билан чиққан.\nРоссия президентининг Тадбиркорлар ҳуқуқларини ҳимоя қилиш бўйича вакили Борис Титов "МТС-Уздунробита" атрофида юзага келган вазиятга ойдинлик киритишга ваъда берган.\nРоссиянинг МТС ширкати исми ошкор этилмаган Ўзбекистондаги таъсирли структураларни ширкат бизнесини тортиб олишга уринаётганликда айблаган.\nБиз Россия Президенти Владимир Путин ҳузуридаги бизнес омбудсмани Борис Титовдан вазият қанчалик жиддий кўринади, деб сўрадик.\nБорис Титов: Биз ўз текширувларимизни охиргача етказганимиз йўқ, шунинг учун хулоса чиқариш ҳали эрта, деб ўйлайман. Лекин юридик жиҳатдан гапирсак, вазият МТС ширкати учун жуда жиддий кўринади. Унинг фаолиятига мутлақ чек қўйилган, барча лицензиялари олиб қўйилган ва ширкат умуман ишламайди. Ўзбекистон расмийларининг ҳаракатлари туфайли мобил алоқалар соҳасидаги мамлакатдаги йирик ширкатлардан бири йўқ бўлиб кетиши хавфи остида, деб айтсак бўлади. Бундан ташқари, ҳибсда ушланиб турган ширкат ходимлари учун ҳам вазият жиддий. Мазкур шахслар ширкат менеджерлари, эгалари эмас, лекин бунга қарамай, улар ҳозирда қамоққа олинганлар.\nБи-би-си: Ўз баёнотингизда сиз Ўзбекистон мулозимлари томонидан "Уздунробита"га нисбатан кўрилган чоралар бир неча саволларни туғдираётганини айтиб ўтдингиз. Бу қандай саволлар?\nБорис Титов: Мен чораларни меъёридан ортиқ, деб таърифлаган бўлардим ва шу боис талайгина саволларга сабаб бўлмоқда. Агар ҳақиқатан ҳам Ўзбекистон қонунларини бузган бўлишса, хусусан солиқлар соҳасида, айблов қўйилиши керак, лекин бу каби сондаги менеджерларни ҳибсга олиш, улардан баъзилари бошқа давлат фуқаролари эканликларини инобатга олмаслик, лицензияларни олиб қўйиш ва мамлакат бўйлаб мобил алоқасини узиб қўйиш - бу репрессив чора-тадбирларни англатади. Биринчи навбатда бу репрессиялар бизнес-муҳити яхши бўлган ва қонунлар ҳурмат қилинадиган давлат сиймосига мос келмайди. Иккинчи томондан, бу чоралар фақат солиқларни тўламаганликка бориб тақалаётгани шубҳаларни туғдирмоқда.\nБи-би-си: Сиз чиқарган баёнотингиз Ўзбекистон иқтисодига сармоя ётқизишни кўзда тутган Россия сармоядорлари учун қандайдир огоҳдек бўлиши мумкинми?\nБорис Титов: Ҳа, лекин нафақат россиялик тадбиркорларга, бу Ўзбекистон ҳокимияти учун ҳам огоҳ бўлиши мумкин. Чунки улар ўз обрўларига бундай ҳаракатлар билан путур етказмоқдалар. Бу каби чоралар билан сармоядорларни жалб этолмайсиз. Ва албаттаки, Россиядаги тадбиркорлар Ўзбекистонда нима бўлаётганидан хабардор бўлиб, ўз сармояларини икки эмас, балки ўн марта ўйлаб, ётқизишади, деб ўйлайман. Лекин назаримда бу нафақат Россия, бошқа мамлакатлар ва жумладан Ғарб сармоядорларига ҳам тааллуқлидир.\nБи-би-си: Сизнинг назарингизда МТС билан давом этаётган можаро икки мамлакат ўртасидаги муносабатларга қандай таъсир қилиши мумкин?\nБорис Титов: Мен фақат бизнес ва иқтисодиёт соҳаси учун маъсулман. Икки мамлакат орасидаги сиёсий ёки дипломатик муносабатлар билан шуғулланмайман. Шунинг учун бу ҳодиса икки мамакат алоқаларига қандай таъсир қилиши мумкин ёки бундан буён қандай ривожланиши мумкин, деган саволга жавоб беришга қийналаман. Бу икки томон ўртасидаги бизнес муносабатларига ижобий таъсир кўрсатмаслиги аниқ.\nБи-би-си: Бу можарони тинч йўл билан ҳал қилиш мумкин, деб ўйлайсизми, яъни халқаро маҳкамаларга мурожаат қилмасдан?\nБорис Титов: Агар Ўзбекистон ҳокимияти МТС ходимларини қамоқдан озод этишга қарор қилса, цивилизацион тарзда ширкат билан нормал музокара олиб борса ва агар солиқ тўламаганликка оид баҳсларни ҳам очиқласа, барча айбловларни жиноий эмас, фуқаролар қонунлари остида кўриб чиқишса, ўйлайманки, тинч йўл билан можарога ечим топсак бўлади. Бундай можаролар нормал мулоқот йўлида ҳал этилиши керак.


Журнал "Экономический Вестник Узбекистана" » (O´zbek) Депутат карантин туфайли ишидан ва кунлик даромадидан айрилганларни қўллаб-қувватлаш механизмини таклиф этди\nГлавная | Новости | (O´zbek) Депутат карантин туфайли ишидан ва кунлик даромадидан айрилганларни қўллаб-қувватлаш механизмини таклиф этди\n(O´zbek) Депутат карантин туфайли ишидан ва кунлик даромадидан айрилганларни қўллаб-қувватлаш механизмини таклиф этди\nОлий Мажлис Қонунчилик палатаси депутати Мақсуд Қурбонбоев карантин даврида энг кўп қийинчиликларни бошидан ўтказаётган 3та тоифадаги оилаларни санаб ўтди. Булар: ижарада яшовчи, хориждаги қариндоши юборган маблағ эвазига кун кўрувчи ҳамда кунлик меҳнат орқали пул топадиган оилалар.\n«Адолат» СДП аъзоси бўлган депутат «Ижарада яшаётган ва кундалик даромадга қараб қолган аҳолига қандай ёрдам берамиз?» сарлавҳали мақоласида ҳомийлик хайрияларини мувофиқлаштириш марказлари орқали аҳолига етказилаётган маҳсулотларни тақсимлаш тизимини янада такомиллаштириш мақсадида эҳтиёжманд оилалар қатламини аниқлаб олиш зарурлиги ҳақида гапирган.\n«Ҳозирда уч тоифадаги оилалар энг қийин даврни бошидан ўтказмоқда. Биринчи тоифа – бу ўз уй-жойига эга бўлмаган, ижарада яшаётган оилалар ҳисобланади. Чунки улар даромад топадими-йўқми, ижара ва коммунал тўловларни ҳар ой тўлашга мажбур. Карантин даврида эса уларнинг аксарияти ишсиз қолишди. Аммо ижара тўловларини тўламаса, бошпанасиз қолиши ҳам ҳеч гап эмас. Энг ёмони, уларнинг аксариятида ўзлари яшаётган жойида «прописка»си бўлмайди. Табиийки, маҳалладан олинадиган моддий ёрдам ёки озиқ-овқат маҳсулотлар олиш имконияти чекланади.\nИккинчи тоифа — фақатгина чет элда ишлаётган оила аъзосининг даромадига қараб қолган оилалар. Сабаби бугун аҳолимизнинг аксарият қисми ишлаётган Россия Федерацияси ва Қозоғистонда ҳам карантин эълон қилинган. Ўз-ўзидан ушбу давлатларда меҳнат қилиш имконияти анчагина пасайган ёки бутунлай тўхтаган. Табиийки, улар оиласига жўнатаётган маблағлар қисқарди ёки умуман тўхтади. Бундан ташқари, даромадсиз қолган ўзга юртдаги фуқароларимиз ижара ҳақи ва бошқа қўшимча тўловларни тўлашга тўғри келади. Уларнинг оила аъзолари карантин шароитида маблағсиз қолмоқда. Боиси улар на кам таъминланган оилага, на етарли таъминланган оилага киришади.\nУчинчи тоифа — кундалик даромадга асосланган ишларни қилиб юрган ватандошларимиз. Яъни кафе, ресторанларда ишлаётган ходимлар ёки бўлмаса киракашлик билан шуғулланиб тирикчилик қилиб яшаётган фуқароларимиз. Карантин шароитида уларнинг меҳнат қилиш имконияти чеклангани боис ўз рўзғорини тебратишда анча қийналмоқдалар. Агарда карантин даври чўзиладиган бўлса, фуқароларимизнинг ушбу қатлами янада қийналиши аниқ», дейди депутат.\nУ шунингдек, ўзи санаган уч тоифа оилаларга зарурий озиқ-овқат етказиш билан бирламчи эҳтиёжни тўлиқ қоплаб бўлмаслигини таъкидлайди ҳамда уларни қўллаб-қувватлаш мақсадида бир қатор таклифларни илгари сурган. Биринчи навбатда жойлардаги ҳокимликлар маҳалла фуқаролар йиғинлари орқали юқоридаги тоифаларга мансуб оилаларни «прописка»сидан қатъи назар алоҳида рўйхатини шакллантириши кераклигини таъкидлаган.\n«Биринчидан, жойлардаги ҳокимликлар маҳалла фуқаролар йиғинлари билан ҳамкорликда юқоридаги тоифаларга мансуб оилаларни пропискасидан қатъи назар алоҳида рўйхатини шакллантириши керак. Бу каби оилаларни рўйхатга олишни ижтимоий тармоқлар ва ягона телефон тармоғи орқали амалга ошириш ҳам мумкин. Бунда фақат яшаш жойи бўйича ҳақиқий аҳволни маҳалла ўрганиши талаб этилади.\nИккинчидан, рўйхати шакллантирилган оилаларга заруратга қараган ҳолда банклар томонидан ҳар ойда маълум суммадан вақтинча қисқа муддатли (3 ой — 5 ой) микрокредит ажратиш йўли билан қўллаб-қувватлаб туриш зарур.\nУчинчидан, ҳомийлик жамғармалари ҳисобидан аҳолига нақд шаклда ёки пластик картага ўтказиш орқали 3 ойлик муддатга фоизсиз ссуда бериб туриш лозим.\nАҳамиятлиси, мазкур таклифларни амалга ошириш бўйича қонунчилик механизмлари шакллантирилган. Фақат ижрочилардан озгина ташаббускорлик кўрсатилса, бас.\nАлбатта, юқоридаги таклифларни ўқиб, давлат ва банклар томонидан ўзи шунча маблағ йўналтирилмоқда-ку, яна бу тизимларни йўлга қўйсак, маблағ танқислиги юзага келади-ку, дея эътирозлар билдирилиши мумкин. Аммо бир нарсани унутмаслик лозимки, агар фуқароларимиз витаминли, калорияли таомларни истеъмол қилмас экан, бу касаллик бизни тарк этиши узоққа чўзилаверади. Ўз-ўзидан, фуқароларимизнинг яшаш даражаси пасаяди ва камбағал оилалар сони янада ошади. Натижада бугун берилмаган бир сўмимиз эртага уч сўм зарарга айланади. Бундан энг аввало банкларимиз ва давлат бюджети азият чекади.\nҲамжиҳатликда, фуқароларни қўллаб-қувватлашга қилинган ҳар бир саъй-ҳаракат эртага ўз натижасини бериши табиий», дейилади депутатнинг партия сайтида эълон қилинган чиқишида.